Pažljivo osmišljena predstava jedinstva | Restart Magazin\n03/12/2019 03/12/2019 Urednik\tek, EU, Luksemburg, Ursula fon der Lejen, zan klod junker\nNovi lideri Evropske unije preuzimaju kormilo u trenutku kada je blok suočen sa teškim podelama i izazovima\nLagard, Sasoli, Fon der Lajen i Mišel juče ispred Kuće evropske istorije u Briselu (Foto: Olivier Matthys/AP)\nLideri Evropske unije juče su proslavili 10. godišnjicu Lisabonskog sporazuma, temeljnog pravnog akta, u jeku poziva za reformu bloka koji je u proteklih deset godina oslabljen ekonomskom i migrantskom krizom, usponom euroskepticizma i breksitom.\nJuče su takođe novi lideri zvanično stupili na dužnost. Nemica Ursula fon der Lajen je zvanično nasledila predsednika EK Žan Kloda Junkera i postala prva žena na toj poziciji. Šarl Mišel je nasledio Donalda Tuska na funkciji predsednika Saveta EU i predsedavajućeg samita evropskih lidera.\n„Nije mogao biti bolji dan za početak rada“, kazala je Fon der Lajen. „Mi smo čuvari Sporazuma“, dodala je nova šefica EK.\nFon der Lajen i Šarl Mišel obeležili su inauguraciju mandata zajedno sa novim predsednicima Evropskog parlamenta i Evropske centralne banke, Devidom Sasolijem i Kristin Lagard.\n„Četvoro predsednika zajedno“, kazala je Lagard, bivša francuska ministarka finansija i izvršna direktorka Međunarodnog monetarnog fonda. „Dva muškarca i dvie žene“, kazala je ona.\nJučerašnja ceremonija, kako navodi portal „Politiko“ i jeste bila istorijski prikaz rodne ravnopravnosti u bloku koji teži da bude globalni primer jednakosti, ali u čijem rukovodstvu do sada žene nikada nisu bile ravnopravno zastupljene.\nCeremonija, održana u Kući evropske istorije u Briselu, je takođe bila i pažljivo osmišljena predstava jedinstva dok se novi lideri EU pripremaju da odgovore na mnoge izazove počev od breksita do klimatskih promena.\nFon der Lajenova je jučerašnji govor iskoristila da naglasi koliko je, po njenom mišljenju, napredovala EU u poslednjih deset godina od stupanja na snagu Lisabonskog sporazuma. „Pre deset godina, naši prethodnici su i dalje razgovarali da li Evropa treba da ima zastavu ili himnu“, kazala je ona. „Međutim u ovih deset godina, milioni ljudi su izašli na ulice mašući evropskom zastavom – našom zastavom – a milione je inspirisala i dirnula „Oda radosti“, evropska himna, naša himna“.\n„Naša odgovornost je da budemo prvaci i da predstavljamo naše zemljake Evropljane u njihovim snovima i težnjama“.\nSasoli je kazao da je dužnost novih lidera da obećanja iz prethodnih nekoliko meseci pretvore u rezultate koji će unaprediti ljudske živote. „Počev od borbe protiv klimatskih promena do suzbijanja rasta cena života, Evropljani žele rezultate“, kazao je on.\nFon der Lajenova će danas prisustvovati klimatskom samitu u Madridu, a tokom prve nedelje na novoj dužnosti planira da poseti Afriku, čime je naglasila dva ključna prioriteta Komisije u sledećih pet godina. „U petak, idem u prvu posetu van EU. To će biti Afrika“, kazala je Fon der Lajenova novinarima, u očigledno simboličnom potezu koji ima za cilj da pokaže da će se Evropa ubuduće više fokusirati na taj kontinent. Međutim, spoljnopolitički priorioteti Fon der Lajenove i njene komisije su i dalje prilično nejasni, navodi Rojters.\nDeset godina nakon stupanja na snagu Lisabonskog sporazuma, blok osnovan u cilju stvaranja jedinstva nakon Drugog svjtskog rata pogođen je brojnim podelama. Lisabonski sporazum, nazvan i „reformski“, potpisan je 13. decembra 2007.\nPosle ratifikacije koja se odužila zbog protivljenja Irske, Poljske i Češke, Sporazum je stupio na snagu 1. decembra 2009.\nTaj dokument je donet umesto najavljivanog znatno ambicioznijeg i perspektivnijeg „evropskog ustava“ koji je odbačen pošto je odbijen na referendumima u Francuskoj i Holandiji 2005. godine, iako je bio prihvaćen u većini ostalih zemalja.\nLisabonskim sporazumom je pojednostavljen proces donošenja odluka i ojačana je uloga Evropskog parlamenta. Uprkos tome što je Sporazumom smanjena moć vlada na veto kada su u pitanju zakonodavne izmene, ostalo je nekoliko oblasti poput spoljnje politike i poreza koje i dalje zahtevaju jendoglasnost – i usled toga su podložne vetu svake pojedinačne članice.\nTako, na primer, blok 2015. godine nije uspio da usvoji zajedničku politiku azila u naporima da suzbije priliv izbeglica sa Bliskog istoka u najgoroj imigracionoj krizi od Drugog svetskog rata.\nEvropska unija, uprkos jučerašnjim naporima novih lidera da demonstriraju jedinstvo, ostaje podeljena i oko ekonomskih reformi, što podstiče strahove da valuta euro koju koristi 19 država članica možda nije dovoljno snažna da izdrži eventualnu novu finansijsku krizu.\nSa odlaskom Junkera Luksemburg pod lupom zbog poreza\nSvega nekoliko dana pošto je bivši premijer Luksemburga Žan Klod Junker napustio dužnost predsednika Evropske komisije, novi zvaničnici u izvršnom telu EU će razgovarati o izveštaju Međunarodnog monetarnog fonda prema kojem je Luksembrug jedan od vodećih poreskih rajeva na svetu.\nPotpredsednica EK Margret Vestager i komesar za poresku politiku Paolo Đentloni danas će se sastati sa istražiteljima MMF-a.\nTolerisao nezakonite poreske prakse u Luksemburgu(Foto: Francisco Seco/AP)\nŽan Klod Junker, premijer Luksemburga od 1995. do 2013, u subotu je okončao petogodišnji mandat predsednika EK. Za vreme njegovog mandata u Briselu, EU je ostvarila izvesni napredak u borbi protiv utaje poreza, ali se takođe našla na meti kritika evropskih poslanika i aktivista da je sastavila crnu listu poreskih rajeva iz koje je izuzela 28 država članica bloka.\nLuksemburg država od 600 000 stanovnika ima direktne strane investicije u vrednost od 4 biliona dolara, kao mnogo veće Sjedinjene Države i više od Kine, pokazali su podaci MMF-a, navodi Rojters.\nZa vreme Junkerovog mandata u EK, Luksemburg je davao nezakonite poreske ustupke velikim korporacijama, poput tehnološkog giganta Amazona i kompanije Fiat. Međutim, umesto da kazni Luksemburg, EK je naredila da Luksemburg isplati neplaćeni porez.\n← Optužnica protiv Netanijahua na 77 strana, 333 svedoka\nCilj nove EK približavanje Zapadnog Balkana EU →\nDžajić o hapšenju 2008. godine\nHiljade Izraelaca protestovale pred Netanjahuovom rezidencijom


source.ba | Italijanski premijer Conte: Evropska unija rizikuje propast u krizi zbog pandemije koronavirusa\nItalijanski premijer Giuseppe Conte rekao je da Evropska unija rizikuje da propadne kao projekat u krizi izazvanoj pandemijom koronavirusa.\nOn je za BBC izjavio da EU mora da djeluje na adekvatan i koordiniran način kako bi pomogla zemljama koje su najteže pogođene virusom.\nU svom prvom intervju za britanske elektronske medije od kada je epidemija eksplodirala u Italiji prije sedam sedmica, Conte kaže da Evropska unija mora da se suoči sa izazovom onoga što naziva “najvećim testom od Drugog svjetskog rata”.\nGovorio je kako Italija i neke druge zemlje EU pokušavaju da podstaknu štedljive članice bloka da izdaju takozvane “korona obveznice”, što podrazumijeva podjelu dugova odnosno zajedničku otplatu.\nHolandija se posebno protivila toj ideji, što je dovelo do sukoba ministara finansija eurozone.\nItalijanski premijer je za BBC rekao i da su se evropski lideri “suočili sa sastankom sa istorijom” koji ne bi smjeli da propuste.\n“Ako ne iskoristimo priliku da stavimo novi život u evropski projekat, rizik od neuspjeha je realan”, naveo je premijer Italije.


SEEbiz.eu / HR / CBCG smanjila plate šefovima\nCBCG smanjila plate šefovima\nAutor/izvor: SEEbiz / Pobjeda / CdM\nDatum objave: 20.03.2017. - 08:54:42\nPODGORICA - Centralna banka je od početka ove godine smanjila zarade od tri do 13 odsto. Uz ostale uštede za prva dva mjeseca ove godine smanjili su potrošnju za 135 hiljada eura u odnosu na plan, rečeno je Pobjedi iz CBCG.\n"Troškovi poslovanja CBCG su u stalnom fokusu i prate se kroz upoređivanje, na mjesečnom nivou, sa planiranim iznosima i uporednim periodima, kako bi se, gdje je to moguće, izvršilo njihovo prilagođavanje. Evidentno j e da se ovi troškovi smanjuju od početka godine, u odnosu na planirane iznose", odgovorili su iz CBCG na pitanje Pobjede da li je tačno daje ovaj regulator uveo mjere štednje u svoje poslovanje. Uštede su, kako su kazali, ostvarene u dijelu troškova zaposlenih, tačnije smanjenja zarada, službenih putovanja, stručnih usavršavanja i ostalih naknada, ali i u dijelu administrativnih troškova, koji se odnose na nabavku kancelarijskog materijala, nematerijalne usluge, potrošnju električne energije. Smanjeni su i troškovi telefoniranja, reprezentacije, organizacije seminara i konferencija i slično.\n"U okviru troškova poslovanja, posebna pažnja se posvećuje praćenju troškova po osnovu zarada zaposlenih. U ovom segmentu ostvarene su uštede po četiri osnova", naveli su iz CBCG.\n"Prosječna zarada u CBCG iznosi 840 eura. Važno je, međutim, napomenuti da je nivo zarada zaposlenih u CBCG značajno niži u odnosu na zarade zaposlenih u poslovnim bankama u državi. Takođe su zarade u CBCG značajno niže u poređenju sa zaradama u centralnim bankama regiona", navode iz CBCG.\nIstiču da je ove podatke potrebno pratiti i analizirati sa posebnom pažnjom, prvenstveno iz dva razloga.\n"Prvo, CBCG mora voditi računa o očuvanju kadra, u čiju su obuku i osposobljavanje uložena značajna sredstva i višegodišnji rad, kako bi se dostigao postojeći nivo stručnosti i efikasnosti, te očuvala reputacija ove institucije. Drugi razlog je mogući rizik od ugroženosti funkcije CBCG kao supervizora ukupnog bankarskog sistema.\nNaime, kontrola je efikasna i nespristrasna samo kada je obezbijeđena finansijska nezavisnost supervizora, na šta Evropska komisija, uz organizacionu i institucionalnu nezavisnost, stavlja poseban akcenat u procesu pristupanja", istakli su iz CBCG.\n"U tom kontekstu, CBCG će nastaviti da, sa posebnom pažnjom, prati ukupnu makroekonomsku i finansijsku situaciju u zemlji i preduzima mjere u pravcu prilagođavanja, vodeći računa o očuvanju svojih osnovnih funkcija i ostvarenju postavljenih ciljeva", naveli su iz Centralne banke i dodali da redovno analiziraju sve elemente i strukturu rashoda i preduzimaju blagovremene i adekvatne mjere u pravcu ostvarivanja ušteda, koje neće ugroziti efikasno funkcionisanje CBCG.


Ko iznosi naoružanje iz vojnih skladišta? – Balkanekspresrb.rs\nKo iznosi naoružanje iz vojnih skladišta?\n17/11/2016 Off By\nOdmah po utvrđivanju nestanka naoružanja i municije, ministar odbrane i načelnik Generalštaba VS formirali su komisije nadležne za utvrđivanje uzroka nastanka ovog vanrednog događaja. U istražne radnje uključeni su Vojnobezbednosna agencija, Vojna policija i Tužilaštvo. O rezultatima istrage javnost će biti blagovremeno obaveštena\nPRILIKOM redovne kontrole stanja materijalnih sredstava, naoružanja i municije u skladištima u garnizonu Beograd, u jednom od njih ustanovljeno je da nedostaje 70 poluautomatskih pištolja CZ-99 9 mm, pet automatskih pušaka M-70 AB2 7,62 mm i dva sanduka municije kalibra 7,62 mm i 9 mm.\nOdmah po utvrđivanju nestanka naoružanja i municije, ministar odbrane i načelnik Generalštaba VS formirali su komisije nadležne za utvrđivanje uzroka nastanka ovog vanrednog događaja. U istražne radnje uključeni su Vojnobezbednosna agencija, Vojna policija i Tužilaštvo. O rezultatima istrage javnost će biti blagovremeno obaveštena.\nMinistar odbrane naredio je vanrednu kontrolu svih magacina ličnog naoružanja i opreme.\nU cilju povećanja fizičko-tehničkog obezbeđenja vojnih skladišta, ministar odbrane i načelnik Generalštaba VS već su preduzeli odgovarajuće radnje i u Planu opremanja za 2017. godinu predviđena su znatna finansijska sredstva za nabavku opreme koja će omogućiti pojačan video nadzor takvih objekata. Radi efikasnije kontrole, novi sistemi video-nadzora biće uvezani sa postojećim centralizovanim sistemom elektronskog nadzora.(Press VS)♦\nSrpski radikali neće dozvoliti da Devenport učestvuje u radu Odbora za spoljne poslove!\nSaopštenje Zaštitnika građana: Sprečavanje nasilja nad decom prioritetan zadatak države


Hongkong se približava crvenoj liniji preko koje Kina neće preći | WebTribune\nHome SPEKTAR Hongkong se približava crvenoj liniji preko koje Kina neće preći\nSrednjoškolci i studenti, tako, protestuju, kako svetski mediji prenose, uzvikujući slogane: „Slobodan Hongkong! Demokratija odmah!“.\nPrema rečima nekadašnjeg diplomate i dopisnika agencije Tanjug iz Kine Zorana Đorđevića, koji se Sputnjiku javio iz Pekinga, u Kini se pomno prate događanja u gradu-državi, koji je, nakon stogodišnje dominacije Velike Britanije, 1999. ujedinjen sa Kinom po principu „Jedna zemlja, dva sistema“.\n„Uglavnom se smatra da nije pozitivno što se stvari razvijaju u tom pravcu. Recimo, ’Kina danas‘ (kineski dnevnik na engleskom jeziku ’Čajna dejli‘) ocenjuje i zvanično se ovde smatra da su vlada i policija ispravno postupile što su sprečavale takozvano ekstremno nasilje i nerede koji su iz mirnih protesta i demonstracija prerasli u nasilničko ponašanje, koje može da šteti ne samo pravnom sistemu Hongkonga i društvenom miru, nego nanosi i ekonomske štete. Zabrinjavajući je faktor što se sve to razvija u negativnom pravcu, odnosno što sve češće dolazi do ispoljavanja nasilja“, konstatuje Đorđević.\nPrincip „Jedna zemlja, dva sistema“ podrazumeva da u Hongkongu vlada politički sistem nasleđen iz vremena dominacije Velike Britanije, za razliku od ostatka zemlje u kojem je još 1949. uspostavljen socijalistički sistem. Prema tom principu, sa Kinom je ujedinjena i bivša portugalska kolonija Makao, a i ujedinjenje sa Tajvanom trebalo bi (ako do njega jednog dana dođe) da bude izvršeno prema istom principu.\nStudentski zahtevi za „više demokratije“ i „slobodnim Hongkongom“, iako u Hongkongu vlada politički sistem sličan onom u Velikoj Britaniji, i uprkos tome što se Peking ne meša u unutrašnje uređenje Hongkonga, prema Đorđevićevim rečima, postepeno počinju da ugrožavaju osnovne principe na kojima je Hongkong ujedinjen sa Kinom. Postoji bojazan da se ne pojave zahtevi da se Hongkong odvoji od matice, što za Peking, smatra naš sagovornik, predstavlja crvenu liniju preko koje neće preći.\nKina, kao veoma zainteresovan faktor, ističe da su protesti prešli minimalni granicu i da su otišli ispod linije tolerancije onoga što se podrazumeva pod principom ’Jedna zemlja, dva sistema‘, te da oni predstavljaju težak izazov za pravni i društveni poredak u Hongkongu i da ugrožavaju život, imovinu i bezbednost građana“, objašnjava Đorđević.\n„Ovo što se događa u Hongkongu sigurno nije dobar primer kako princip ’Jedna zemlja, dva sistema‘ funkcioniše, mada se Kina dosta uzdržava od bilo kakvih akcija u Hongkongu. Ona samo podržava tamošnje vlasti koje nastoje da održe red i da svedu sve u neke pravne okvire“, napominje Đorđević.


Nacionalni sport - Sreda 16.01.2019 - 12:43\nNa adresu Crvene zvezde stiglo je pismo sa izrazom saučešća iz sedišta FIFA povodom smrti Dragoslava Šekularca.\nOproštaj čelnih ljudi Svetske kuće fudbala\nOd velikana našeg fudbala i druge Zvezdine zvezde oprostili su se čelni ljudi Svetske kuće fudbala, predsednik Đani Infantino i zamenik generalnog sekretara Zvonimir Boban.\n– Prihvatite naše najdublje žaljenje i izraze saučešća povodom smrti svetskog igrača i trenera, legende Crvene zvezde Dragoslava Šekularca. Šeki je bio jedan od najvećih igrača u istoriji jugoslovenskog fudbala. Za reprezentaciju bivše Jugoslavije odigrao je 41 utakmicu od 1956. do 1966. godine, i bio je član nacionalnog tima koji je osvojio srebrnu medalju na Olimpijskim igrama 1956. u Melburnu, i učesnik Svetskog prvenstva 1958. Učestvovao je i 1960. na Evropskom prvenstvu osvojivši srebrnu medalju u Francuskoj, dok je 1962. godine pomogao Jugoslaviji da dođe do polufinala Svetskog prvenstva.\nNa klupskom nivou najviše će biti zapamćen kao član Crvene zvezde, sa kojom je osvojio nekoliko titula prvaka države i pehara Kupa. Pre OFK Beograda je igrao u Nemačkoj, a posle i u Kolumbiji.\nPo završetku igračke karijere, bio je trener nekoliko klubova u Australiji, Kolumbiji, Kanadi, Južnoj Koreji, Meksiku, Saudijskoj Arabiji, Srbiji, Španiji, a predvodio je i reprezentaciju Gvatemale u kvalifikacijama za Svetsko prvenstvo 1986. godine.\nU ime članova svetske fudbalske zajednice, izražavamo najdublje saučešće njegovoj porodici i svima koji su ga voleli. Nadamo se da će naše reči podrške, na neki način pomoći da nađu mir u trenucima tuge – piše u pismu iz Ciriha adresiranom na predsednika našeg kluba Svetozara Mijailovića, a koje su potpisali čelnici FIFA Infantino i Boban.


Boris Džonson novi lider Konzervativne partije i premijer Velike Britanije: Sprovešću Bregzit i ujediniti zemlju | Insajder\nBoris Džonson novi lider Konzervativne partije i premijer Velike Britanije: Sprovešću Bregzit i ujediniti zemlju\nBoris Džonson izabran je za lidera Konzervativne partije, a time će postati i sledeći premijer Velike Britanije. Nekadašnji gradonačelnik Londona će u sredu preuzeti premijersku funkciju od Tereze Mej.\nFoto: Srđan Ilić / Boris Džonson\nUbedljivom razlikom, Džonson je porazio Džeremija Hanta – osvojio je 92.153 glasova, naspram 46.656 koliko je osvojio Hant.\nNovi lider britanskih konzervativaca rekao je u svom pobedničkom govoru da će osnovni ciljevi njegove vlade biti sprovođenje Bregzita, ujedinjavanje zemlje i pobeda nad Džeremijem Korbinom.\n„Danas, u ovom ključnom momentu naše istorije, moramo da pomirimo dva plemenita instinkta – želju za slobodnom trgovinom i saradnjom s našim partnerima, i istovremenu podjednako duboku želju za demokratskom vladom u ovoj zemlji“, izjavio je novi lider konzervativaca.\nPrema njegovim rečima, mnogi će sigurno dovesti u pitanje njegov izbor, ali u Konzervativnoj partiji "niko nema monopol na mudrost".\nDžonson se zahvalio svom rivalu Džeremiju Hantu na kvalitetnoj kampanji i dosadašnjoj premijerki Terezi Mej na "izuzetnoj službi partiji i zemlji".\nNeki britanski ministri su najavili ostavke u slučaju Džonsonove pobede, a ministarka obrazovanja En Milton je već podnela ostavku.\nOdlazeća britanska premijerka Tereza Mej obećala je danas da će pružiti punu podršku svom nasledniku Džonsonu i čestitala mu na izboru.\n"Sada treba zajedno da radimo na tome da osiguramo Bregzit koji će biti dobar za celo Ujedinjeno Kraljevstvo i da (opozicionog lidera) Džeremija Korbina zadržimo izvan vlade", navela je Mej na Tviteru.\nNa Džonsonovu pobedu reagovao je i predsednik SAD Donald Tramp koji je odmah postavio tvit čestitajući mu i navodeći „da će biti sjajan“.\nPodsetimo, Tereza Mej dala je ostavku na mesto lidera Konzervativne partije početkom juna, ali je ostala na premijerskoj funkciji dok se ne nađe zamena.\nPodrška Terezi Mej opadala je postepeno otkako je nakon referenduma u junu 2016. godine na kome su se građani Velike Britanije izjašnjavali o izlasku iz EU, njena vlada u novembru prošle godine postigla sporazum s Unijom, koji je trebalo da bude usvojen u Parlamentu.\nOd tada, britanski poslanici traže odlaganje izlaska iz EU i odbijaju da glasaju za Sporazum o Bregzitu. Poslednji put to se dogodilo 29. marta, na dan kada je Britanija trebalo da napusti Evropsku uniju.


Akcija Crvenog krsta Beograd u prodavnicama Delhaize Srbija | odgovornoposlovanje.rs\nBeograd, 19. jul 2016. – Beograđani su za samo nekoliko meseci donirali Crvenom krstu Beograd više od 1.500.000 dinara u okviru projekta prikupljanja pomoći u prodavnicama kompanije “Delhaize Serbia”. Akcija će biti nastavljena, a Crveni krst Beogrda poziva sve humane pojedince i društveno odgovorne kompanije da se uključe. Kasice za prikupljanje pomoći postavljene su na više od 130 lokacija u glavnom gradu.\n„Taj iznos su donirali kupci koji svakodnevno pazare u Maxiju i Shop&Go, a prikupljena sredstva smo iskoristili za socijalne programe Crvenog krsta. Između ostalog 18 dece sa Kosova i Metohije poseti našu prestonicu. Obezbedili smo 300 porodičnih paketa hrane i higijene za najsiromašnije sugrađane, kao i za podršku u lečenju bolesne dece, ali i za organizovanje kampa za 25 dece sa posebnim potrebama na Šupljoj steni, kao i za mnoge druge aktivnosti “ rekla je Ivana Marisavljević Dašić, sekretarka Crvenog krsta Beograd, koja je posebno istakla veliku zahvalnost Beograđanima jer su upravo oni zaslužni za sve ove aktivnosti.\nZa dodatne informacije se možete obratiti Crvenom krstu Beograda, Juliji Kotal Jevrić na telefone 2620 616 ili 3032 127 lokal 410.


Sastanak predsednika Vrhovnog kasacionog suda sa Delegacijom Državnog tužilaštva Republike Slovenije | Vrhovni kasacioni sud\n> Sastanak predsednika Vrhovnog kasacionog suda sa Delegacijom Državnog tužilaštva Republike Slovenije\nSastanak predsednika Vrhovnog kasacionog suda sa Delegacijom Državnog tužilaštva Republike Slovenije\nPredsednik Vrhovnog kasacionog suda Dragomir Milojević, sastao se sa Delegacijom Državnog tužilaštva Republike Slovenije, 3. novembra 2016. godine u Vrhovnom kasacionom sudu.\nDelegaciju Državnog tužilaštva Republike Slovenije su činili Vrhovni državni tužilac dr Zvonko Fišer, zamenik Vrhovnog državnog tužioca Mirko Vrtačnik i direktor Vrhovnog državnog tužilaštva Boštjan Škrlec.\nSastanku su prisustvovali i Republički javni tužilac Zagorka Dolovac, zamenik Republičkog javnog tužioca Gordana Janićijević, Tužilac za organizovani kriminal Mladen Nenadić i zamenik predsednika Vrhovnog kasacionog suda sudija Janko Lazarević.\nPredsednik Vrhovnog kasacionog suda Dragomir Milojević, upoznao je Delegaciju Državnog tužilaštva Republike Slovenije sa organizacijom i nadležnostima Vrhovnog kasacionog suda i sudova u Republici Srbiji.\nNa sastanku su razmenjena mišljenja i iskustva i naglašena spremnost za unapređenjem saradnje između sudova i tužilaštava Srbije i Slovenije.


VIP VB počeo politički – Balkan Life\nVIP VB počeo politički\nAutor Dragan 26. marta 2013., 00:00 1k pregleda 150 glasova\nVeliki Brat novu sezonu počinje izborima i to ne bilo kakvim već onim za formiranje Vlade, a samo članovi iste će biti imuni na nominacije. Borba za vlast je počela, a Ava već pokazala „atribute“.\nPrvi zadatak nakon useljavanja u kuću Velikog brata dobili su Dragutin Topić, Branislav Petrušević Petrući i Boban Stojanović. Oni nose kostime i imaju posebne uloge: Petrući je Aleks Nes, a najbolji prijatelj mu je Tomica Stiropor, Boban je Marica Dević Dakić a, Dragutin je Žućko Medija.\nNjih trojica imaju zadatak da ostale animiraju za izbornu kampanju kako bi izbori za formiranje Vlade Velikog Brata, planirani za utorak, bili uspešni.\nPored toga, Aleks Nes ima tajni zadatak u okviru kojeg treba da vodi brigu o usnama, ne zna da kaže slovo r i ima paranoju da uhvati one koji podmićuju članove vlade. Kada govori ima specifičan gest rukama spojenih prstiju, a najveći prijatelj mu je Tomica Stiropor, čiji će identitet saznati u vrlo bliskoj budućnosti. U kući se nalazi i biznismen Miško koji potkupljuje članove Vlade i njegov identitet mora da otkrije lično Aleks Nes i „šapne“ samo Velikom Bratu, ako uspe u tome sledi mu nagrada.\nPrethodni članak Bojan Bjelić našao utehu na moru\nNaredni članak I tetovaža govori kako je s tobom u krevetu\nI tetovaža govori kako je s tobom u krevetu


Buongiorno Italia: Tamna noć za Staru damu | MozzartSport\nBuongiorno Italia: Tamna noć za Staru damu\n| Wednesday 10 March 2021 12:11\nDa li je meč sa Portom bio poslednji Ronaldov za Juventus u Ligi šampiona?\nIspadanje Juventusa iz Lige šampiona je glavna priča u italijanskim medijima. Prostor pronalaze i najave utakmice Lige Evrope Milana i Rome protiv Mančester junajteda i Šahtjora. Piše se dosta i o Interu, odnosno analiziraju se motivi zašto su Konte i njegovi igrači na dobrom putu da osvoje skudeto.\nIzveštava se i o paktu Rina Gatuza i Lorenca Insinjea da vrate Napoli u Ligu šampiona, dok će Čiro Imobile danas iz ruku gradonačelnice Rima Virdžinije Rađi primiti Zlatanu kopačku kao najbolji strelac Evrope, u prošloj sezoni.\n„Juve u mraku“, eksplicitan je naslov iznad fotofrafije Kristijana Ronalda kako očajava. U nadnaslovu se ishod dvoboja sa Portom definiše kao još jedna katastrofa Juventusa u osmini finala Lige šampiona. U podnaslovu se ističe da je Ronaldo još jednom razočarao, da je Kjeza postigao dva gola i da nije bila dovoljna pobeda od 3:2 u produžecima da bi se prošlo u sledeće kolo. „Pirlo: Moj projekat se nastavlja”, prenosi milanski dnevnik stav trenera Stare dame da je kiks prortiv Porta samo prolazna faza u realizaciji programa regeneracije Juventusa.\nNa unutrašnjim stranama se piše da je Juve doživeo veliki debakl, jer nije uspeo da prođe u četvrtfinale LŠ i pored toga što je igrao sat vremena sa igračem više protiv Portugalaca. List povlači paralelu sa ispadanjem od Liona prošle godine i konstatuje da je današnji Porto slabiji tim od prošlogodišnjeg Liona.\nPo ocenama Gazete najbolji igrač na utakmici je bio Kjeza, ocenjen osmicom, dok je najgori bio Ronaldo, dobio je 4,5. „Nervozan, neprecizan, odgovoran za primljen gol. Ovo je njegova poslednja utakmica u Ligi šampiona u dresu Juvea?”, pita se italijanskih najčitaniji list.\nMarko Grujić je dobio šesticu od izveštača Gazete i pohvale da je njegov ulazak na teren bio jedan od ključnih poteza trenera Konseisaoa koji su omogućili Portu da uplovi u četvrtfinale.\n„Sad je red na Andreu Anjelija”, naslov je komentara u kome se tvrdi da će predsednik Juventusa morati da napravi rez pošto se potez sa dovođenjem Ronalda pokazao neplodotvornim, barem kada je u pitanju Liga šampiona, a ni postavljanje Andree Pirla na klupu Bjankonera nije bez kontroverzi.\n„Razvoj vrste. Erera, Trapatoni, Murinjo: Konte i mit o tvrđavi Inter”, zaključuje Gazeta u analizi Interovog pohoda ka 19. tituli prvaka da je Antonio Konte krenuo stazama slavnih prethodnika koji su prišivali skudeta na dres Nerazura. Recept je uvek bio isti: čelična odbrana, otpor, požrtvovanost i ubitačni kontranapadi. Sa Konteom se vratio pravi DNK Intera, zapaža Gazeta.\n„Top Điđo, kec u rukavu u Ligi Evrope je dobitna karta Milana”, izveštava se da Donaruma nije bio samo najbolji igrač Rosonera u ovoj sezoni i najzaslužniji za drugo mesto na tabeli već i da je paradama, od penal završnice sa Rio Aveom do odbrana na mečevima sa Crvenom zvezdom, dovukao Milan do osmini finala Lige Evrope.\nGazeta iznosi i interesantan podatak da su Milan i Mančester junajted imali najviše penala u svoju korist u ovoj sezoni. Rosoneri 20, Crveni đavoli 14. Istovremeno se kaže da su se samo Tonali i Teo Ernandez oporavili za meč na Old Trafordu.\n„Pakt za Evropu”, naslov je priče u kojoj se otkriva da su kapiten Napoija Lorenco Insinje i trener Rino Gatuzo odlučili da zakopaju ratne sekire i da zajedničkim snaga obezbede povratak Napoliju u Ligu šampiona a onda svako svojim putem. Gatuzo sigurno odlazi iz Napulja u junu dok Insinjea čekaju teški pregovori o produžetku ugovora sa Aurelijom de Laurentisom.\n„Izdaja Ronalda”, nema milosti rimski dnevnik prema portugalskom asu koji je označen kao glavni krivac za fijasko Juventusa u Ligi šampiona. Istovremeno, Korijere prenosi i izjavu Andree Pirla da je njegov posao u Kontinasu tek na početku i da njega i njegove fudbalere tek čekaju veliki izazovi.\n„Nedovršeni Pirlo, između tradicije i obnove”, naslov je komentara u kome se zapaža da je debitant na klupi u Seriji A pokušao da nadogradi igru Alegrija i Sarija ali da njegovo vatrometno lansiranje na kormilo Juvea nije dalo željene rezultate. Po Korijereu, mnogo više brine igre i fizička kondicija igrača Juventusa nego rezultati u ovoj sezoni.\n„Fonseka i Miki u najosetljivijem meču”, aludira Korijere ispod zaglavlja da su se trener i ofanzivni plej Rome afirmisali na evropskoj pozornici u Šahtjoru. U podnaslovu se kaže da se trener Rome najviše uzda u Mhitarjana u dvoboju sa ukrajinskim šampionom i da nije isključeno da zaigra u ulozi lažne devetke budući da Borha Majoral nije postigao gol na poslednjiih šest utakmica.\nKorijere objavljue i priču da ćemo prvi put u ovoj sezoni videti od prvog minuta zajedno Mančinija, Smolinga i Kumbulu, defanzivni trio koji je trebalo, u zamislima uprave Rome, da bude startni. Na golu će biti potvrđen Pau Lopez koji je na poslednjih sedam mečeva primio samo četiri gola.\n„Lacio ima kralja, Čiro stavlja krunu”, najavljuje Korijere da će Čiro Imobile dobiti Zlatnu kopačku iz ruku gradonačelnice Rima Virdžinije Rađi. U podnaslovu se ističe da je golgeter Lacija u prošloj sezoni pobedio velike asove, od Levandovskog do mlade nade Halanda.\nKorijere izveštava i da je Radu spreman da se vrati na teren, da je zdravstven stanje Lacarija sve više obrabrujuće a da će se, po poslednjim prognozama, Luiz Felipe vratiti na teren polovinom aprila.\n„Lozano trenira i trči prema San Siru: biće spreman za Milan”, prenosi Korijere još jednu pozitivnu vest za Napoli koji će moći da računa na gotovo sve svoje igrače u direktnom dvoboju za Ligu šampiona sa Milanom.\n„U utakmicama sa direktnim rivalima je rođen Inter za skudeto”, konstatuje Korijere da je Konteov tim osvojio najviše bodova u mečevima sa timovima koji se bore za mesto u Ligi šampiona. Takođe se ističe da Nerazuri imaju najbolji napad i drugu odbranu u Seriji A. U drugom tekstu se upozorava da je ovakav Inter možda dovoljno dobar da osvoji skudeto, ali da će za osvajanje Evrope biti potrbeno još mnogo toga, od rada od pojačanja.\n„Juve, ovako neeee!”, krik je sa naslovnice torinskg dnevnika sa fotografijom Ronalda u prvom planu jutro posle ispadanja iz Lige šampiona. U podnaslovu se kaže da Juve sa igračem više na terenu uspeo da preokrene rezultat golovima Federika Kjeze, ali da nije uspeo da dokrajči Portugalce i u produžecima je stigao hladan tuš. „Pirlo kao Sari: ispao u osmini finala“, ističe torinski dnevnik.\nNa drugoj i trećoj strani nalazimo naslov: „Ronaldova predaja: Juve, kakav flop!”. Tutosport navodi da pored odgovornosti Pirla, Kristijana Ronalda i drugih igrača za ispadanje iz Lige šampiona, treba napomenuti i da su sudijske odluke oko penala dosuđenog za Porto kao i nedosuđenih jedanaesteraca za Juve uticali na krajnji ishod.\n„Sad je imperativ da se tim rekonstruiše oko Kjeze”, naslov je teksta u kome se predviđaju budući potezi uprave Stare dame i savetuje se da italijanski napadač bude u centru projekta.\n„Ideja Điđo: produžetak ugovora na godinu dana”, piše Tutosport da bi između Milana i agenta Donarume, Mina Rajole mogao da bude postignut kompromis. Rajola traži astronomsku platu za svog klijenta, 10.000.000 evra, i dvogodišnji ugovor. Milan daje 7.500.000 i pretenduje četvorogodišnju vernost. Donaruma želi da igra Ligu šampiona u dresu Milana. Kada se stave sve tri pozicije na sto, najlogičnije rešenje je jednogodišnje primirje, naravno pod uslovom da Milan obezbedi učešće u sledećoj LŠ.\n„Novi Konteov zid”, navodi torinski dnevnik da od momenta kada su Šrkinjar, De Fraj i Bastoni sa Handanovićem formirali nezamenljivu četvorku, Nerazuri su na 18 utakmica primili samo 12 golova i osvojili su 47 bodova, što je u projekciji 100 bodova na kraju sezone. List podseća da je Konte po istom šablonu po kojem je kreirao trio BBC (Barzalji, Bonuči, Kjelini) tako je formirao trojeku Škrinjar- De Fraj – Bastoni.\nU drugom tekstu o Interu se objašnjava zašto Eriksen mora da igra uvek: „Erisken je krojač igre kojeg Inter nije imao”. U tekstu se kaže da je Danac mnogo bolji „metronom“ od Vidala i Brozović, da ima istančaniji osećaj za davanje ritma, da mnogo više vertikalizuje igru i daleko bolje izvodi kornere i slobodnjake.\n„Nište se ne dešava oko produžetka ugovora Belotija”, upozorava list da bi Torino osim prvoligaškog statusa mogao da izgubi svog kapitena i najboljeg strelca. U tekstu se kaže da predsednik kluba Urbano Kairo još nije pokrenuo pregovore o produžetku saradnje koja ističe u leto 2022.\n#Kristijano Ronaldo #Liga šampiona #Andrea Pirlo #Antonio Konte #Đanluiđi Donaruma


Obuka pripadnika Saobraćajne policije PU Jagodina o značaju korišćenja bezbednosnog sedišta i sigurnosnog pojasa - Agencija za bezbednost saobraćaja, Republika Srbija\nDana 28.09.2021. godine, u gradu Jagodini, preko 50 pripadnika Saobraćajne policije, Policijske uprave Jagodina, upoznato je sa stanjem bezbednosti dece u putničkim automobilima, vrstama, načinu montiranja, kontroli pravilno montiranih i značaju bezbednosnih sedišta za prevoz dece.\nIspred Agencije za bezbednost saobraćaja, Mirko Koković je upoznao pripadnike Saobraćajne policije o stanju direktnih i indirektnih pokazatelja bezbednosti saobraćaja, odnosno u kojem procentu se deca propisno prevoze u putničkim automobilima, po lokalnim samoupravama, u okviru Policijske uprave Jagodina. Takođe, saobraćajni policajci su upoznati sa podacima u kojem procentu sigurnosni pojas smanjuje smrtnost i povrede vozača i putnika na prednjem i zadnjem sedištu prilikom saobraćajne nezgode, u kojem procentu vozači i putnici koriste sigurnosni pojas u putničkim automobilima i koji su ciljevi kojima težimo, a koji se odnose na pomenute sigurnosne sisteme.\nPredstavnik Uprave saobraćajne policije kapetan policije Ivana Đorđević je ukazala na značaj korišćenja bezbednosnog sedišta za prevoz dece i sigurnosnog pojasa. Pripadnike Saobraćajne policije je podsetila na kaznene odredbe Zakona o bezbednosti saobraćaja na putevima koje se odnose na nepropisno prevoženje dece u putničkim automobilima i nekorišćenje sigurnosnog pojasa i pojasnila dileme u vezi kaznenih odredbi navedenog Zakona.


Direktorat za civilno vazduhoplovstvo (DCV) pripremio je nedavno predlog naredbe kojim bi se zabranili letovi iznad Specijalnog rezervata prirode „Uvac”, a kao razlog su naveli nedavne događaje koji su ugrozili beloglave supove, saznaje Tanjug. Predlog naredbe o uspostavljanju uslovno zabranjene zone iznad Uvca, ali i iznad Trešnjice i Mileševke, gde su, takođe, nastanjeni beloglavi supovi, prosleđen je Ministarstvu građevinarstva, saobraćaja i infrastrukture na mišljenje. Društvo za zaštitu i proučavanje ptica Srbije pozdravilo je najavu DCV, navodeći da bi ovu situaciju trebalo iskoristiti i doneti precizniji pravilnik o letu ili preletu u okviru svih zaštićenih područja. Kako u društvu objašnjavaju za Tanjug, Zakon o zaštiti prirode je „dosta širok”, kao i preporuke koje se\n14.10.2020 u 10:43\nDevet poginulih u sudaru helikoptera u Avganistanu\nKABUL - Ministarstvo odbrane Avganistana saopštilo je danas da su se dva avganistanska vojna helikoptera sudarila dok su prevozila ranjene vojnike iz južne provincije Helmand i tom prilikom je poginulo devet osoba. U pitanju su dva helikoptera Mi-17 iz doba SSSR, koji su se sudarili zbog tehničkih problema prilikom uzletanja u Nava distriktu, a svih devet nastradalih vojnika su bili Avganistanci, prenosi AP. Omer Zvak, portparol guvernera provincije Helmand, rekao je da je do sudara došlo u utorak uveče. Prošle nedelje, talibanski borci su pokrenuli koordinisan napad u raznim delovima Helmanda, koji su se intenzivirali prethodnih nedelja, prenosi Tanjug.


Šarapova najpopularnija ruska sportistkinja - Sport - Dnevni list Danas\nPočetna » Sport » Šarapova najpopularnija ruska sportistkinja\nŠarapova najpopularnija ruska sportistkinja\nRuska teniserka Marija Šarapova zauzela je 21. mesto na listi od 100 najpopularnijih sportista 2018. godine, prema američkom sportskom televizijskom kanalu ESPN. Tridesetjednogodišnja teniserka postala je jedini predstavnik Rusije na ovom rejtingu, prenosi ruski portal Rosia24.\n0Piše: Danas Online 23. maja 2018. 12.39\nMarija Šarapova Foto: Tviter\nŠarapova se vratila u top trideset svetskih teniserki, prema oceni Ženskog teniskog saveza (VTA). Prema ažuriranoj verziji rejtinga, Šarapova sa 1.513 poena zauzima 29. mesto. Trenutno se sprema za Rolan Garos.\nmarija sarapova, popularnost, rejting, sport, Tenis\nŠarapova se vraća na teren nakon pauze


Vasilić odgovorila premijerki: Neću dati ostavku, niti ćemo odati imena paora - AgroSmart\nNakon što je članica Saveta za borbu protiv korupcije Jelisaveta Vasilić, govoreći o slaboj saradnji sa državnim institucijama u slučajevima korupcije, pomenula i ime brata predsednika Srbije, koga, kako je rekla, vojvođanski paori označavaju kao glavnog u kupovini zemljišta, premijerka Ana Brnabić zatražila je ili da Savet iznese dokaze, ili da Jelisaveta Vasilić podnese ostavku. Članica Saveta danas je odgovorila premijerki, a između ostalog, poručila joj da neće podneti ostavku.\nNjen je odgovor N1 objavio u celosti:\n„Savet je kolektivno telo koje je dalo odgovor na izjavu predsednice Vlade sa kojim se i ja u potpunosti slažem. Međutim, pošto sam lično prozvana imam pravo i obavezu da dam svoj lični odgovor.\nZahvaljujem se predsednici Vlade što se konačno posle mnogo godina zaineresovala za rad Saveta, jer za ovih osam godina nikog iz Vlade nije interesovalo šta radimo, zašto radimo, kako radimo iako smo mi savetodavno telo Vlade…\nSvake godine Savet predaje Vladi svoj izveštaj o radu za tekuću godinu i svoj plan rada za narednu godinu. Da je Vlada bila zainteresovana za naš rad iz izveštaja i plana rada mogla je da zna koje oblasti korupcije će biti biti obrađene, s tim da je tema zaštite javne svojine stalna tema obrađivanja, jer se radi o imovini velike vrednosti i nesagledivih posledica korupcije.\nJavna svojina je regulisana Ustavom i Zakonom o javnoj svojini gde su navedeni oblici javne svojine koju ću nabrojati da bih Vas podsetila na svojinu koju moramo svi da štitimo. To su prirodna bogatstva (vode, vodotokovi, vodno zemljište, vodni objekti, izvori, mineralni resursi; dobra od opšteg interesa (poljoprivredno i drugo zemljište, šume i šumsko zemljište, kulturna dobra), dobra u opštoj upotrebi (putevi, pruge, mostovi, trgovi, parkovi i mreže ).\nRad na ovim izveštajima je veoma problematičan, jer se radi o ozbiljnoj i velikoj javnoj svojini koja je veoma atraktivna za korupciju.\nPošto sam u svom intervjuu govorila o nedostupnosti podataka u odnosu na državno poljoprivredno zemljište, navela sam RGZ kao instituciju od koje nikada nismo dobili potpunu dokumentaciju zbog čega nikada nismo mogli da završimo izveštaje pisane, novembra 2012. godine, maja 2015. godine i od decembra 2017. godine.\nSve ove godine uporno tražimo dokumentaciju jer smo u izveštaju iz 2017. godine utvrdili nestanak podataka o svojini za 84 poljoprivredna društva u površini od 122.000 ha, da smo utvrdili 11.000 ha neke svojine koja je imenovana kao „neopredeljena svojina“, ne znamo kakav je to oblik svojine jer ga u Ustavu nema.\nUtvrdili smo da je nestao podatak o svojini na 11.000 ha i da nedostaje 7.650 ha i 3.511 ha koje svojine su nazvane „neka druga svojina“ i „mešovita svojina“. RGZ je odbijao da podatke i dokumentaciju dostavi Savetu sa obrazloženjem da se radi o poslovnoj tajni, da bi zadnja odbijenica bila obrazložena nedostatkom bezbednosnih provera.\nUporno smo izjavljivali žalbe Povereniku koje su sve bile usvajane rešenjima, ali ta rešenja Poverenika nikada nisu izvršena.\nPošto smo imali više sastanaka sa nezadovoljnim paorima odlučili smo da još jednom pokušamo da dobijemo potrebnu dokumentaciju od nadležnih institucija kako bi utvrdili istinu u odnosu na činjnice raspolaganja državnim poljoprivrednim zemljištem.\nIznenađujuće je istupanje Predsednice vlade, koja umesto da utvrdi kako radi RGZ i zašto ne dostavlja tražene podatke i ne izvršava obavezujuća Rešenja Poverenika, kao i zašto su paori nezadovoljni, ona traži da joj se daju imena nezadovoljnih paora.\nI na kraju, skoro da sam zaboravila da je predsednica (Vlade) tražila da dam ostavku na mesto člana Saveta. Naravno, da neću dati ostavku, ali ću poučiti predsednicu (Vlade) da je njena nadležnost da me razreši ako to želi i da predsednica Vlade može u svakom momentu to da uradi i bez moje odluke.\nO predsedniku države, o načinu njegovog obraćanja meni i mojoj porodici, koje je nedozvoljeno, nekulturno i nevaspitano neću da govorim, to jednostavno nije moj nivo, ali nije ni njegovo ustavno ovlašćenje da se tako obraća članu Saveta, napisala je Vasilić, a preneo N1.


Novak govorio o problemu sa desnim laktom - Sport Vesti - Aktuelno|net\nNovak Đoković je odgovorio na pitanje novinara o bolovima koje je osetio tokom meča osmine finala Mastersa u Šangaju.\nSrpski teniser Novak Đoković igraće u četvrtfinalu mastersa u Šangaju protiv sedmog tenisera sveta Grka Stefanosa Cicipasa. The post ĐOKOVIĆ DOBIO RIVALA U ČETVRTFINALU: Izner je jedan od najviših igrača u istoriji, izazov je vratiti mu servis appeared first on HotSport - Najnovije sportske vesti - Sve na jednom mestu.\nNovak Đoković je protiv Džona Iznera ostvario jubilarnu 350. pobedu na masters turnirima.\nNajbolji teniser sveta Novak Đoković dobio je protivnika u četvrtfinalu Mastersa u Šangaju.\nUzalud poklon i lepe reči, devojčica u Šangaju nije htela sa Novakom na teren\nUoči duela protiv Iznera u Šangaju, na teren je sa Novakom Đokovićem trebalo da izađe i jedna devojčica. Međutim, trema i verovatno određena doza straha bili su jači a čak ni poklon koji je dobila od najboljeg tenisera sveta nije pomogao. Ne želeći da vrši dodatni pritisak, Novak je na teren izašao sam...\nÐoković siguran protiv Iznera za četvrtfinale u Šangaju\nPrvi teniser sveta Novak Ðoković pobedom nad Amerikancem Džonom Iznerom 7:5, 6:3 plasirao se u četvrtfinale Mastersa u Šangaju.\nSrpski teniser Novak Đoković plasirao se danas u četvrtfinale mastersa u Šangaju, pošto je pobedio 17. igrača sveta Amerikanca Džona Iznera posle dva seta, 7:5, 6:3.\nNASTAVLJA SA USPESIMA: ĐOKOVIĆ U ČETVRTFINALU MASTERSA U ŠANGAJU\nSrpski teniser Novak Ðoković izjavio je da je zadovoljan pobedom i igrom protiv Amerikanca Džona Iznera za plasman u četvrtfinale Mastersa u Šangaju. Ðoković je sigurnom partijom 7:5, 6:3 nastavio borbu za odbranu trofeja u Kini. „Srećan sam kako sam igrao i kako sam se osećao na terenu. Odigrao sam meč sa jednom od najboljih...Pročitaj više\nPrvi teniser sveta Novak Đoković pobedom nad Amerikancem Džonom Iznerom 7:5, 6:3 plasirao se u četvrtfinale Mastersa u Šangaju. Za plasman u polufinale Srbin će igrati protiv Grka Cicipasa.\nNovak pregazio Iznera na mastersu u Šangaju\nNajbolji teniser sveta Novak Đoković pregazio je Džona Iznera na mastersu u Šangaju sa 2:0 u setovima i plasirao se u četvrtfinale.\nSvetski broj 1 na ATP listi Novak Đoković savladao je Amerikanca Džona Iznera 7:5, 6:3 i tako se plasirao u četvrtfinale ATP turnira u Šangaju.\nU drugom kolu Mastersa u Šangaju najbolji svetski teniser Novak Đoković slavio je pobedu protiv Džona Iznera rezultatom 2:0 - 7:5, 6:3. The post MASTERS U ŠANGAJU: Đokovićevi ‘riterni’ razbili Iznera! appeared first on HotSport - Najnovije sportske vesti - Sve na jednom mestu.\nUživo: Đoković protiv Iznera za plasman u četvrtfinale Mastersa u Šangaju\nNajbolji teniser sveta Novak Đoković i Amerikanac Džon Izner igraju meč osmine finala na Mastersu u Šangaju.\nSrpski teniser Novak Đoković igraće u četvrtfinalu mastersa u Šangaju protiv sedmog tenisera sveta Grka Stefanosa Cicipasa. Đoković je danas pobedio Džona Iznera sa 7:5, 6:3. "Uvek je veliki izazov vratiti servis Izneru. On ima jedan od najboljih servisa u istoriji. On je jedan od najviših igrača koji su ikada igrali tenis. Uz tu visinu, servis je jako oružje i velika prednost", rekao je Đoković. Amerikanac je imao devet as udaraca, čime je petu godinu uzastopno prešao cifru od 1.000. "Na kraju prvog i na početku drugog seta sam uspeo da pročitam njegov servis i nadjem dobru poziciju za ritern. Osvojio sam pet uzastopnih gemova, a ključno je bilo i što sam u svakom setu napravio po brejk, a onda sam sačuvao svoje servise. Ovo je bio jedan od mečeva u kojima sam odlično servirao", naveo je Đoković. Prvi teniser sveta će u četvrtfinalu igrati protiv Cicipasa, koji je pobedio Poljaka Huberta Hurkača sa 7:5, 3:6, 7:6. Đoković je\nŠANGAJ: Prvi teniser sveta Novak Đoković igraće protiv Grka Stefanosa Cicipasa u četvrtfinalu Mastersa u Šangaju.\nŠANGAJ - Đoković se plasirao u četvrtfinale: Srećan sam, čitao sam Iznera...\nMasters u Šangaju igra se za nagradni fond od 8,3 miliona dolara\nNovak: Srećan sam, čitao sam Iznera...\nSrpski teniser Novak Đoković izjavio je da je zadovoljan pobedom i igrom protiv Amerikanca Džona Iznera za plasman u četvrtfinale Mastersa u Šangaju.\nNovak Đoković plasirao se danas u četvrtfinale mastersa u Šangaju, pošto je pobedio 17. igrača sveta Amerikanca Džona Iznera u dva seta, 7:5, 6:3.\nSrpski teniser Novak Đoković izjavio je da je zadovoljan pobedom i igrom protiv Amerikanca Džona Iznera za plasman u četvrtfinale Mastersa u Šangaju. Đoković je sigurnom partijom 7:5, 6:3 nastavio borbu za odbranu trofeja u Kini.\nPrvi reket sveta je izborio plasman u četvrtfinale posle pobede nad Džonom Iznerom - 7:5, 6:3. Naredni rival biće mu Stefanos Cicipas\nNajbolji teniser sveta Novak Đoković plasirao se u četvrtfinale mastersa u Šangaju pošto je savladao Amerikanca Džona Iznera sa 2:0 u setovima (7:5, 6:3). Novak se dosta mučio u prvom setu kada se igralo bez brejka, servis je odlično služio Iznera sve do same završnice kada je Srbin ipak uspeo da mu uzme servis čime je i osvojio prvi set sa 7:5. Nastavio je prvi teniser sveta sa odličnom igrom i u drugom setu, odmah na početku je napravio brejk i tako sebi olakšao posao u nastavku meča. Novak je bio blizu brejka u osmom gemu, ali je na kraju bez izgubljenog poena u narednom gemu okončao borbu koja je trajala sat i 15 minuta. Đokoviću je ovo bila deseta pobeda nad Džonom Iznerom u 12 odigranih mečeva. Srbin će u četvrtfinalu turnira u Šangaju snage odmeriti sa boljim iz susreta Poljaka Huberta Hurkača i grčkog tenisera Stefanosa Cicipasa.\nUŽIVO Đoković - Izner, Nole za novo četvrtfinale protiv čoveka koji je ODSERVIRAO 998 ASOVA\nNovak Đoković ovog utorka igra u 3. kolu mastersa u Šangaju protiv Džona Iznera, Amerikanca koji zauzima 17. mesto na ATP listi. Njih dvojica su se do sada susretala 11 puta, a Nole ima skor od devet pobeda i samo dva poraza. Sve vezano za ovaj meč, možete da pratite uz „Blicsport”.\nNajbolji srpski teniser Novak Đoković igra protiv Amerikanca Džona Iznera meč osmine finala na turniru Masters serije u Šangaju. Početak se očekuje oko 08.00 časova, uz direktan prenos na našem Prvom programu RTS-a, strim je na RTS Planeti (za posetioce iz Srbije), a tok meča i kretanje rezultata možete pratiti na našem portalu.


Novo predsedništvo grupacije agencija za tržišne komunikacije Novo predsedništvo grupacije agencija za tržišne komunikacije – Personal magazin\nNovo predsedništvo grupacije agencija za tržišne komunikacije\nPredstavnici reprezentativnih agencija i specijalizovanih preduzeća za marketinške komunikacije, istraživanja tržišta, oglašavanje, PR i organizaciju sajamskih nastupa, izabrali novo predsedništvo, predsednika i zamenika predsednika svoje grupacije Na sednici Grupacije marketinških…\nPredstavnici reprezentativnih agencija i specijalizovanih preduzeća za marketinške komunikacije, istraživanja tržišta, oglašavanje, PR i organizaciju sajamskih nastupa, izabrali novo predsedništvo, predsednika i zamenika predsednika svoje grupacije\nNa sednici Grupacije marketinških agencija, u Privrednoj komori Srbije, jednoglasno je odlučeno da dosadašnji naziv grupacije bude promenjen u Grupacija agencija za tržišne komunikacije, jer je obuhvatniji i reprezentuje delatnost svih članica.\nČlanovi agencija i specijalizovanih preduzeća u oblasti tržišnih komunikacija izabrali su petočlano predsedništvo, predsednika i zamenika predsednika Grupacije. Generalni direktor preduzeća „Grey“ Marin Šimurina izabran je za predsednika Grupacije, za zamenika predsednika direktorka agencije „Kreativa New Formula“ Vera Lojd Tomas (LIoyd Thomas). Članovi predsedništva su i generalna direktorka agencije “Masmi” dr Tatjana Mamula, direktor “Beoekspo sistema” Viktor Nikolić i direktorka “Blumen grup” Nataša Pavlović Bujas.\nCiljevi rada Grupacije jesu izrada samoregulative, predloga za izmenu relevantnih zakona, pre svega, Zakona o oglašavanju, edukacija klijenata i oglašivača, unapređenje komunikacije i saradnje sa ostalim srodnim grupacijama i privrednicima u komorskom sistemu, kao i definisanje odnosa agencija za tržišne komunikacije i drugih aktera na tržištu Srbije.\nGrupacija agencija za tržišne komunikacije, u okviru Udruženja za trgovinu Privredne komore Srbije, okuplja 62 članice, predstavnike najreprezentativnijih agencija za marketinške komunikacije, za marketinška i društvena istraživanja, odnose s javnoćšću, planiranjei zakup oglasnog prostora, agencija za unapređenje prodaje (BTL), za spoljno oglašavanje, organizaciju sajamskih nastupa i privrednih izložbi.\nNovo predsedništvo grupacije agencija za tržišne komunikacije was last modified: March 19th, 2010 by Redakcija\nBeoekspo sistemBlumen grupGreyistraživanja tržištaKreativa New Formulamarketinške komunikacijeMasmioglašavanjePRtržišne komunikacije\nFujitsu eko-tastatura od obnovljivih materijala\nIgra EVOKE priprema mlade za rešavaje globalnih problema


Deset godina 20.000 korisnika nije uplatilo ni jednu marku KJKP "Rad" - Akta.ba\n03.02.2018. 08:28 / Izvor: Fena\nZahvaljujući Akcionom planu mjera i aktivnosti unapređenja naplate komunalnih usluga u Kantonu Sarajevo koji je izradilo Ministarstvo pravde i uprave KS, ostvarene su milionske naplate u komunalnoj privredi, a u prošloj godine je za više od sedam miliona KM unaprijeđena sama naplata - kazao je ministar pravde i uprave KS Mario Nenadić.\nProblematika provedbe Akcionog plana mjera i aktivnosti unapređenja naplate komunalnih usluga u KS bila je tema današnjeg sastanka predstavnika resornih ministarstava u Vladi KS, Visokog sudskog i tužilačkog vijeća BiH, Općinskog suda, Federalnog ministarstva pravde, kantonalnih javnih komunalnih preduzeća, „Toplane Sarajevo“, „Rad“ i „Vodovod i kanalizacija“.\n"Rezultat tako dobrog uspjeha je taj što je podignut nivo komunikacije između komunalnih preduzeća i Općinskog suda, povlače se tužbe kojima nije mjesto na sudu, koje su u međuvremenu plaćene, ili na drugi način riješene, ostvarene su uštede jer svaki spis na Općinskom sudu košta do 80 KM, a ima tužbi za 2, 4 ili 5 KM", rekao je Nenadić.\nKao primjer naveo je da više od 20.000 korisnika KJKP „Rad“ već deset godina nije uplatilo ni jednu marku na ime troškova komunalne usluge.


Kada ste jutros pomerili kazaljke za sat vremena unazad kako biste ga prilagodili zimskom računanju vremena, verovatno ste to učinili\nSezonska zamena letnjeg i zimskog računanja vremena uvedena je kod nas 1983. godine i od tada se poslednje nedelje u martu sat pomera jedan čas unapred, a poslednje nedelje oktobra vraća se unazad.\nTako je bilo i u većem delu Evrope, međutim, odluka Evropske komisije da predloži ukidanje sezonskog računanja vremena mogla bi drastično da promeni sve. Prema tom predlogu, svaka članica EU bi do aprila 2019. godine trebalo da odluči da li će ostati u zimskom ili letnjem računanju vremena. Za zemlje koje ostanu u zimskom računanju vremena, današnje pomeranje časovnika bilo bi poslednje, dok bi u zemljama koje se odluče za letnje vreme, časovnici bili pomerani još jednom, krajem marta sledeće godine.\n- Rusija je 2014. godine prešla na stalno računanje zimskog vremena, posle medicinskih istraživanja koja su ukazala da permanentno letnje računanje vremena stvara stres i zdravstvene probleme, kao i saobraćajne nesreće u ranim jutarnjim časovima. U našoj zemlji moguće je da letnje vreme više odgovara zbog većeg broja sati dnevnog svetla u popodnevnim časovima. Međutim, u zimskom periodu letnje računanje vremena\nbi imalo za posledicu da bi jutarnji sumrak bio duži - objašnjava dr Anđelka Kovačević, šef Katedre za astronomiju Matematičkog fakulteta.\nOn objašnjava da bi ukidanje letnjeg računanja vremena Srbiju pogodilo jer se nalazi na samom krajnjem istočnom obodu srednjoevropske vremenske zone i da mrak kod nas pada ranije nego na Zapadu, pa bi nam\ni obdanica bila kraća, iako su nam navike i ritam življenja slični kao u ostatku Evrope. On dodaje da bi nam korisnije bilo da ostanemo u zoni letnjeg računanja vremena, a ne zimskog, kao što je slučaj na primer u Rusiji.\n- Nikako se ne može reći da Srbija pripada istočnoj vremenskoj zoni, već je samo dodiruje i u nju ulazi\nmanjim delom teritorije. Promena vremenske zone značila bi ogromne ekonomske gubitke, potom i razlike u satu u odnosu na nama posebno bliske zemlje Zapadnog Balkana, pa o tome ne treba ni razmišljati. Jasno je da je za Srbiju povoljnije da ostane u letnjem, a ne zimskom vremenu, pa treba da se nadamo da će to biti odluka na nivou kontinenta - kaže Bubnjević.\nU Ministarstvu privrede objašnjavaju da Srbija zadržava dosadašnji način računanja vremena, te da se\nodluka EU neće automatski primenjivati kod nas.


"Bugarska bi mogla pomoći Crnoj Gori u razvoju zimskog turizma" - Vijesti.me\nRADULOVIĆ SE U SOFIJI SASTAO SA ANGELKOVOM\n"Bugarska bi mogla pomoći Crnoj Gori u razvoju zimskog turizma"\nSagovornici su kazali da je rast broja turista iz Bugarske prošle godine od 15 odsto dodatan razlog za još bolju saradnju između dvije države, posebno u oblasti turizma\nSaradnja Crne Gore i Bugarske značajna je imajući u vidu obostranu opredijeljenost za produbljivanje ekonomske povezanosti, a države mogu više da sarađuju u oblasti turizma, smatraju ministar održivog razvoja i turizma, Pavle Radulović i njegova bugarska koleginica Nikolina Angelkova.\nSagovornici su kazali da je rast broja turista iz Bugarske prošle godine od 15 odsto dodatan razlog za još bolju saradnju između dvije države, posebno u oblasti turizma.\nSusret je, kako je saopšteno iz Ministarstva održivog razvoja i turizma, upriličen na marginama ministarske konferencije o turizmu i ekonomskom rastu, koja se održava u Sofiji.\nNa sastanku je zaključeno da je saradnja dvije države posebno značajna imajući u vidu komplementarnost privrednih potreba i obostranu opredijeljenost za produbljivanje ekonomske povezanosti.\n“Ocijenjeno je i da bi Bugarska mogla pomoći Crnoj Gori u razvoju zimskog turizma, dok bi Crna Gora sa druge strane bila dobar kontakt Bugarskoj za privlačenje luksuznih hotelskih brendova”, navodi se u saopštenju.\nMeđusobna podrška dvije zemlje u razvoju turizma oslanja se na Sporazum između Vlada Crne Gore i Bugarske o saradnji u toj oblasti iz 2016. godine.\nRadulović se sastao i sa ministrom životne sredine i voda, Nenom Dimovim, gdje je iskoristio priliku da zamoli bugarskog kolegu da podrži napore da se Poglavlje 27 nađe na narednoj Međuvladinoj konferenciji u Briselu za otvaranje Poglavlja, koja je indikativno planirana za 26. jun, jer Bugarska predsjedava Savjetom.\nMinistri su razgovarali i o eventualnoj tehničkoj pomoći Bugarske Crnoj Gori u oblasti otpada, gdje je akcenat stavljen na selektivno sakupljanje otpada u svim crnogorskim opštinama i rješenju problema reciklaže.\nRadulović i Dimov su, kako se dodaje, razgovarali i o modelima privlačenja bugarskih investitora u Crnu Goru u oblasti izgradnje ekološke infrastrukture i načinu prenošenja iskustva kako bi se riješio problem industrijskog zagađenja.\nKonferencija o turizmu i ekonomskom rastu održava se povodom bugarskog predsjedavanja Evropskom unijom (EU). Njen cilj je da okupi sve resorne evropske ministre na temu turizma i ekonomskog rasta, povezanosti turizma i bezbjednosti kao i o novim mogućnostima razvoja ove privredne grane između Evrope i Kine.\n“Za Crnu Goru konferencija je posebno važna imajući u vidu bugarsko predsjedavanje Evropskom unijom, kao i zbog mogućnosti predstavljanja turističkih rezultata iz prošle godine i ugovaranje dalje saradnje u ovoj oblasti”, zaključuje se u saopštenju.\nWetter 8 mjeseci\nMogli bi mi malo da se ugledamo na zemlje iz okruzenja, kakve su zimske centre napravili, kao sto je Bugarska Srbija.. Umjesto prazne price treba nesto cinjet, a gostiju ce biti, no nemaju dje spavat nemaju dje skijat, nema snijega nema, nema...\nOvi idu na skupove da bi se slikali za fejs ... Trt Meduna ...


Preživeo vozač automobila sahranjenog pod brdom snega\nBeta 18. decembra 2020. 21:20\nAmerička policija je spasla vozača koji je 10 sati proveo bez grejanja zarobljen u automobilu ispod metar ipo snega, saopštile su vlasti.\nAutomobil Kevina Krezena (58) je u sredu pred ponoć skrenuo s puta i zaglavio u snegu u mestu Ovego u saveznoj državi Njujork, potom ga je snegom zatrpao kamion s plugom za čišćenje snega s puta, a zatim je mećava dodala svoje.\nPolicija ga je našla u poslednjem trenutku pošto je duže od 10 sati bio u vozilu pod snegom, u stanju hipotermije, s promrzlinama i više nije osećao hladnoću.\nPolicijac Džejson Kouli koji ga je spasao rekao je da je Krezen bio toliko loše, da ne bi preživeo da je ostao u kolima još jedan sat.\nVozač je nekoliko puta mobilnim telefonom zvao pomoć, ali je signal njegovog telefona iz automobila pod brdom snega bio toliko slab, da policija nije mogla da ga nadje.\nSpasioci su potragu suzili na oblast dužine 4,8 kilometara uz reku Suskehana na koju je tokom mećave palo više od metar snega.\nPolicajac – spasilac kaže da se redom peo na snežne smetove i naišao na jedan koji je izgledao drugačije, ali da je tek kada se sagnuo i udario u bočni prozor, shvatio da je ispod automobil. „Bio sam pomalo šokiran jer sam zapravo stojao gotovo na krovu automobila“, kazao je Kouli.\nKda je ostrugao sneg s prozora i pitao ima li nekoga, zatrpani Krezen mu je odgovorio da je unutra i da više ne oseća stopala. Kouli ga je izvukao iz kola uz pomoć prolaznika.\nBorovinić: CG potpisala predugovor o nabavci kineskih…\nDer Lajen: Demokratija trajno oštećena u poslednje 4 godine\nPendarovski: Izbori u BUG neće promeniti odnos prema SMKD\nFilipče: Medicinske vlasti razmatraju kupovinu kineske…\nZa žrtve Harvija Vajnstina 17 milona dolara odštete


Istom presudom N. P. je oslobođen od optužbe za dva krivična dela obljube sa detetom mlađim od petnaest godina.\nPresudom mu je izrečena mera bezbednosti zabrane približavanja i komunikacije sa određenim licima i to zabrana približavanja žrtvi na udaljenosti manjoj od 150 metara i zabrana komunikacije u trajanju od dve godine, računajući od dana pravosnažnosti presude.\nU to neće biti uračunato vreme provedeno na izdržavanju kazne zatvora.\nNOŽEM POVREDIO SUGRAĐANINA: Policija uhapsila muškarca iz Kraljeva\n10. 10. 2021. u 12:18\nU izrečenu kaznu N. P. je uračunato vreme provedeno u pritvoru od 28. avgusta prošle do 28. januara ove godine, dok su mere zabrane produžene.\nZakonski zastupnik oštećenog lica je upućen da imovinsko pravni zahtev za naknadu štete može ostvarivati u parnici.\nzatvor Banjaluka pedofilija obljuba deteta


ZAKON O PENZIJSKOM I INVALIDSKOM OSIGURANJU: Penzioneri nezadovoljni najavama iz Vlade RS da će oktobarska povišica biti u skladu sa mogućnostima, umesto u skladu sa Zakonom\nPenzioneri nezadovoljni najavama iz Vlade da će oktobarska povišica biti u skladu sa mogućnostima umesto za zakonom. Prosečna penzija treba da bude ojačana za 1.464 dinara.\nProsečan ček svih 1.690.587 penzionera u Srbiji sigurno će od oktobra biti deblji, ali je neizvesno za koliko. Iz Vlade Srbije poručuju da neće biti zamrzavanja primanja, ali i da će se penzije podići "u skladu sa mogućnostima". Na ovu su najavu, međutim, reagovala najveća penzionerska udruženja ocenjujući je kao "opasnu" i - nezakonitu.\n- Zakon se mora poštovati, a u njemu jasno piše da se penzije usklađuju u odnosu na rast potrošačkih cena iz prethodnog polugodišta - objašnjava Đuro Perić iz Saveza penzionera Srbije. - Zato bi povećanje u "skladu sa mogućnostima" bilo gora opcija nego da su ih zamrzli jer bi takav presedan mogao potom da se primenjuje i na ostala socijalna davanja koja su regulisana zakonom.\nDa se penzije ne mogu povećavati proizvoljno smatraju i u Savezu penzionera Vojvodine, ali i u kabinetu Jovana Krkobabića, potpredsednika Vlade.\nU Ministarstvu finansija i privrede još ne znaju koliko bi to povećanje "u skladu sa mogućnostima" moglo da bude.\n- Još nismo imali zvanični poziv, ali ga očekujemo - kaže Ljubisav Orbović, predsednik Saveza samostalnih sindikata Srbije, ali i Upravnog odbora Fonda PIO.\n- Saglasni smo da se u obzir uzmu realne mogućnosi, ali se u analizama mora poći i od toga da li je moguće živeti sa prosečnom penzijom ili platom. Svi brinu o tome koliki je deficit u budžetu, a ne razmišljaju o deficitu u džepu jedne porodice.\n- Finansijskim planom Fonda PIO predviđeno je da oktobarska povišica bude 0,9 odsto, ali je taj procenat dobijen na osnovu projekcija pravljenih krajem prošle godine kada se očekivala manja inflacija. Ona je, međutim, bila znatno veća - računa Milan Nenadić, predsednik Saveza penzionera Vojvodine. - Potrošačke cene su od aprila do juna porasle za 3,1 odsto i očekuje se da će i u julu, avgustu i septembru biti toliki rast. To znači da će ukupna inflacija biti oko šest odsto, a samim tim i penzionerska povišica.\nAko bi se ova predviđanja obistinila, prosečna penzija bila bi veća za 1.464 dinara.\n- Za isplatu uvećanih penzija, država bi do kraja godine potrošila oko šest milijardi dinara više nego što je prvobitno planirano - dodaje Nenadić. - Zato se očekuje rebalans budžeta, koji je neophodan i zbog isplate takozvane trinaeste penzije.\nOva vanredna socijalna pomoć za oko pola miliona najsiromašnijih penzionera državu će koštati još 85,5 miliona dinara. Prva rata će se podeliti polovinom septembra, a ostale tri trebalo bi da se isplate do kraja godine.\nIzvor: Vebsajt dnevnog lista "Večernje novosti", 10.8.2012.


Inaugurisani predsednik Irana poziva na dijalog\nUmereni sveštenik Hasan Rohani na inauguraciji poručio prisutnima da bi Iran trebalo da otvori dijalog sa zapadnim zemljama kako bi se umanjila agresija.\nU iranskom parlamentu danas je održana zvanična predsednička inauguracija umerenog sveštenika Hasana Rohanija, koji je pozvao na razgovor sa zapadnim zemljama kako bi se umanjili "antagonizam i agresija".\nSedmi predsednik u istoriji Irana je takođe istakao da bi suparničke zemlje u kontaktu sa Iranom trebalo da koriste jezik poštovanja, a ne sankcija.\nRohani je obećao da će se boriti protiv korupcije i svih vrsta diskriminacija, a tokom predizborne kampanje on se zalagao za umereniji dijalog sa međunarodnom zajednicom u cilju uklanjanja sankcija koje su Iranu uvedene zbog kontroverznog nuklearnog programa.\nPortparol Bele kuće, Džej Karni odmah je reagovao na Rohanijev govor, istakavši da su Sjedinjene Države spremne da sarađuju sa njegovom vladom ukoliko je ona spremna da se ozbiljno angažuje po tom pitanju.


PROPISI.com | Za 130 projekata od javnog interesa 500 miliona dinara\nMinistarstvo pravde Vlade Republike Srbije saopštilo je da su ugovori o dodeli sredstava prikupljenih po osnovu odlaganja krivičnog gonjenja – oportuniteta za 130 projekata od javnog interesa danas uručeni korisnicima ovogodišnjih sredstava.\nMinistarstvo je ove godine sprovelo peti Javni konkurs za dodelu sredstava prikupljenih na osnovu oportuniteta, na kome je za projekte iz oblasti zdravlja, kulture, prosvete i socijalne zaštite raspodeljeno ukupno 500 miliona dinara.\nNa svim dosadašnjim konkursima projektima od javnog značaja dodeljeno je više od dve milijarde dinara.\nOve godine najviše sredstava je izdvojeno za oblast zdravstva – 236.891.692 dinara, što je gotovo polovina ukupnih sredstava, dok je projektima iz oblasti prosvete dodeljeno 162.775.139 dinara, iz oblasti socijalne zaštite 41.395.651 dinara, iz oblasti kulture 31.431.776 dinara, pri čemu je za projekte iz ostalih oblasti opredeljeno 27.505.742 dinara.\nDom zdravlja „Dr Nikola Džamić“ iz Vrnjačke Banje dobio je 4,5 miliona dinara za nabavku najsavremenijeg ultrazvučnog aparata, a direktorka te ustanove Vesna Malićanin istakla je da će to biti od velikog značaja za ranu dijagnostiku, a omogućiće da se celokupna dijagnostika obavlja u toj ustanovi.\nDirektoka Osnovne škole „Sava Jovanović Sirogojno“ iz Zemuna Snežana Kostić rekla je da je ta obrazovna ustanova dobila nešto više od milion dinara za podizanje kvaliteta nastave za učenike sa smetnjama u razvoju i da će tim sredstvima biti nabavljeni projektor, interaktivna tabla i laptop.\nVršilac dužnosti direktora Centra za socijalni rad iz Kučeva Nevena Jovanović Trailović naglasila je da će 3,3 miliona dinara ta ustanova iskoristiti za nabavku mašina za pranje i sušenje veša, kolica za transport i medicinskih kolica, što će poboljšati uslugu za 150 korisnika.\nMarko Aleksandrović iz Sportskog udruženja košarke u kolicima „Nais“ zahvalio je Ministarstvu pravde na dodeljenim sredstvima, navodeći da će ona biti iskorišćena za kupovinu najsavremenijih kolica za reprezentativce sa invaliditetom.


Plaćeni ubica Čaba Der (39) koji je u Pragu uhapšen zbog sumnje da je počinio tri ubistva u tri evropske zemlje, prema propisima Interpola trebalo bi da bude izručen onoj zemlji koja je prva za njim raspisala poternicu, što bi u ovom slučaju bila Mađarska.\nZa Čabom Der tragale su tri zemlje - Mađarska, Srbija i Holandija, zbog tri ubistva koje je počinio na teritoriji tih zemalja, a dok se ne donese konačna odluka o izručenju, češke vlasti će ga teretiti za nedozvoljeno držanje oružja i zbog falsifikovanja dokumenata.\nZa vreme dok je Čaba u Češkoj, radiće se veštačenje pištolja koji su prilikom hapšenja pronađeni kod njega, kako bi se utvrdilo da li su korišćeni u izvršenju nekog od navedenih ubistava, ili možda imaju veze sa nekim od nerasvetljenih zločina.\nPrema rečima advokata Nebojše Milosavljevića, iako prednost za izručenje ima država koja je prva raspisala poternicu, postoji mogućnost da mu se sudi i u Srbiji.\nPERIKA, LAŽNA DOKUMENTA I ORUŽJE Pogledajte kako je plaćeni ubica Čaba Der uhapšen u HOTELU U PRAGU (VIDEO)\n- Protiv njega se kod nas vodi istraga i može da se desi da se, ukoliko bude podignuta optužnica, održi i suđenje. U tom slučaju bi u momentu kada bude dostupan našim pravosudnim organima on imao pravo da traži obnovu postupka - kaže advokat za Novosti ističući da je postoji problem da mu se za sva tri ubistva sudi u jednoj državi, jer bi to bilo komplikovano u pravnom smislu.\nČaba je kod sebe imao i opremu za maskiranje\nUz to, kako Čaba Der nije mogao ove zločine počiniti sam, već je imao više ljudi koji su mu pomagali u dobijanju lažnih dokumenata i oružja, ali i u prelaženju iz države u državu i skrivanju, jasno je da bi otkrivanje svih njih sigurno proširilo istragu, kao i to da svi oni sigurno nisu iz jedne države.\nPodsećanja radi, jedan od njegovih saučesnika već je uhapšen ubrzo nakon ubista Nebojše Markovića koje se 5. januara odigralo na Banovom brdu. To je Alen Cigler (40), javnosti poznatiji kao Čovek mačka zbog bekstva iz subotičkog zatvora, i on se sumnjiči da je belim "puntom" dovazao Čabu na lice mesta tog 5. januara.\nU policiji se branio da ga je Der zamolio da ga vozi, ne znajući šta će ovaj učiniti.\nPrivođena i Čabina devojka\nOsim Ciglera, zbog Čabe Dera je uhapšena i izvesna Niki (30) za koju se sumnja da je bila u emotivnoj vezi sa plaćenikom. Ona je početkom februara privedena dok je boravila u Budimpešti, gde je navodno bila u poseti baki.\n- Došli su oko šest ujutru, obučeni kao u akcionim filmovima, sa psima. Odveli su jednu devojku, za koju su rekli da je povezana sa čovekom koji je ubio muškarca na parkingu - rekao je jedan od očevidaca hapšenja.\nMete nasmejanog ubice\nNovi Sad - 11. 5. 2004.\nPrva žrtva Čabe Dera bio je Branislav Jelačić, član kriminalne grupe "Firma", koga je likvidirao u u novosadskom restoranu "Marina", naočigled brojnih gostiju.\nUbica je izvadio je pištolj i hladnokrvno pucao u Jelačića, po nalogu Vojislava Škrbića, sa kojim je žrtva bila u sukobu zbog narko-tržišta. Nakon što je uhapšen zbog voajerisanja, priznao je egzekuciju Jelačića pa je osuđen na 15 godina zatvora. Iza rešetaka proveo je malo manje od 13 godina i iz KPZ "Sremska Mitrovica" pušten je u februaru 2017.\nSarajevo - 20. 9. 2017.\nSamo nekoliko meseci po izlasku iz zatvora, Čaba Der je uhapšen u Sarajevu i to sa Baraninom Markom Gojčevićem. Kod njih su nađeni automatski pištolji sa prigušivačima, a sumnjalo se da je trebalo da likvidiraju Alana Kožara, vođu barske kriminalne grupe, kao osvetu za ubistvo Armina Muše Osmanagića, vođe rivalskog klana sa Crnogorskog primorja.\nAmsterdam - 30. 7. 2018.\nKao i Jelačića, čijim ubistvom je započeo ozbiljnu kriminalnu karijeru, i Holanđanina poreklom iz Hrvatske Ivana Serdarušića (62) Čaba Der je likvidirao hicem iz pištolja naočigled brojnih gostiju italijanskog restorana u kome je žrtva sedela.\nKamere su snimile njegov dolazak i odlazak sa mesta zločina, na kome je ostavio i DNK trag. Sumnja se da je Serdarušićevo ubistvo naručeno zbog neraščišćenih odnosa u trgovini kokainom, a holandska policija je čak ponudila i nagradu od 20.000 evra za informaciju koja bi pomogla da Der bude lociran i uhapšen.\nBudimpešta - 20. 9. 2018.\nU prestonici Mađarske, Čaba Der je na parkingu ubio kontroverznog biznismena Lasla V. Žrtvi, koju je primorao da klekne, pucao je u glavu, a zatim telo bacio u potok. Pretpostavlja se da je ubistvo naručeno, a u kolima Lasla V. nađeni su novac i droga.\nBeograd - 5. 1. 2019.\nNebojšu Markovića ubio je dok je žrtva vadila dečja kolica iz automobila u naselju Banovo brdo. Likvidaciju su snimile kamere, a Čaba Der se u momentu izvršenja smejao.\nPosle zločina, odvezao se u "puntu" u kome ga je dovezao saučesnik Subotičanin Alen Cigler, koji je nekoliko dana posle zločina uhapšen. Za sada još nije utvrđeno po čijem nalogu i iz kog razloga je Der ubio Markovića, koji nije bio povezivan sa kriminalom, zbog čega se smatra da je Čaba ubio pogrešnog čoveka.


Dodik: Izetbegović zloupotrijebio proceduru | Argumenti\n– On je to uradio bez procedura koje su predviđene za sazivanje sjednice Doma naroda parlamenta BiH. Moraju Bošnjaci da razumiju, ukoliko hoće da budu formirane sve institucije, da je potrebno formirati Savjet ministara da bi se mogli baviti svim pitanjima, pa i onim o NATO-u – rekao je Dodik novinarima.\n– Ukoliko Bošnjaci ignorišu legitimne predstavnike drugih naroda, sigurno je da urušavaju cijelu BiH. Ukoliko se ovako nastavi BiH neće biti – rekao je Dodik.\n– Formirajmo Savjet ministara i parlament i u predviđenim procedurama pokušajmo rješavati određena pitanja, pa i pitanje NATO-a. Imamo politiku Republike Srpske koja je za vojnu neutralnost dok druga dva naroda žele članstvo. Međutim, od sadašnje generacije predstavnika Srpske niko ne može očekivati da promijeni pristup politici priduživanja ovom savezu od onoga koji ima Narodna skupština, a to je vojna neutralnost – kategoričan je Dodik.\nSljedeći članak Špirić: Prekršen Poslovnik prilikom sazivanja sjednice Doma naroda\nPrethodni članak Cvijanović i Erat: Postići veći nivo bezbjednosti na svim nivoima


Jovanović: Meta su novinari koji otkrivaju afere o vlasti - NOVA portal\nHronika Autor:Tanja Milovanović28. feb. 202110:37\nFoto:E-Stock/Miloš Rafailović/Nemanja Jovanović/Filip Krainčanić/Nova.rs\nNataša Jovanović, jedna od tri autorke istraživanja pod nazivom "Zaštita slobode govora u pravosudnom sistemu Srbije", a koje se odnosi na ugrožavanje medijskih radnika, u intervjuu za porta Nova.rs ističe da su na meti napada i pretnji najčešće novinari koji se kritički odnose prema vlasti ili otkrivaju različite koruptivne afere i nepravilnosti u sistemu.\nKoji su najčešći slučajevi zastrašivanja novinara i kako se ono najčešće dešava (da li je reč o pretnjama preko društvenih mreža, telefona, uživo)?\n„Istraživanje Slavko Ćuruvija fondacije i CEPRIS-a „Zaštita slobode govora u pravosudnom sistemu Srbije“ pokazalo je da se najveći broj slučajeva ugrožavanja bezbednosti novinara odigrava preko interneta i društvenih mreža. Najveći broj nerešenih slučajeva pred tužilaštvima Srbije na kraju 2020. godine se vodilo pred Posebnim tužilaštvom za visoko tehnološki kriminal koje je nadležno za ova krivična dela (oko 60% aktivnih predmeta).\nZorić: Medijski radnici u Srbiji se ne osećaju slobodnim\nAnaliza pravnosnažno okončanih presuda kojih je u periodu od 2017. do 2020. godine bilo 20 (što je svaki deseti prijavljeni slučaj), ukazuje na to da se najviše pretnji dešava putem interneta ili, manji broj, putem drugih sredstava komunikacije (telefon, SMS poruke, pismo). Ipak, najdrastičniji slučajevi nasilja (napad na život, telo ili imovinu novinara) dešavaju se u realnom životu.“\nKoliko u proseku traju sudski postupci i kako se najčešće okončavaju?\n„Od 20 identifikovanih pravnosnažno okončanih predmeta, u 16 slučajeva je doneta osuđujuća presuda, u dva slučaja oslobađajuća i 2 predmeta su rešena na drugi način (u jednom slučaju je optužni predlog odbijen i u jednom odbačen).\nKada se posmatraju osuđujuće presude i upoređujući zakonski okvir i izrečene sankcije, može se zaključiti da se u analiziranim slučajevima išlo u pravcu izricanja blažih krivičnih sankcija. U osam analiziranih slučajeva (polovina osuđujućih presuda) izrečena je uslovna osuda, koja se određuje učiniocu lakšeg krivičnog dela onda kad se može očekivati da će upozorenje uz pretnju kaznom na njega uticati tako da krivična dela više ne vrši. Najduža izrečena kazna zatvora je kazna u trajanju od godinu dana, za koju je predviđeno da je osuđeni odsluži u prostorijama u kojima stanuje, i to bez elektronskog nadzora, za tri krivična dela ugrožavanja sigurnosti izvršena u sticaju. Izdržavanje kazne u zatvorskim uslovima u trajanju od šest meseci izrečeno je u samo jednom slučaju za krivično delo nasilničko ponašanje.\n„Kada je u pitanju trajanje postupaka, nejfikasniji su oni postupci u kojima tužilaštvo zaključuje sa okrivljenim sporazum o priznanju krivičnog dela, a presudom formalno prihvata sud. Ovakvih postupaka je bilo devet, i trajali su između tri dana i jedne godine i sedam meseci. Efikasni su i oni postupci u kojima okrivljeni prizna izvršenje dela na glavnom pretresu, a ovakvih je bilo tri. Međutim, ukoliko pred sudom okrivljeni negira izvršenje krivičnog dela, (ne)efikasnost zaštite prava oštećenih novinara i medijskih radnika više dolazi do izražaja.“\nMilovančević o pretnjama: Tužilaštvo da obavi svoj posao\nDa li su najčešće na meti nezavisni mediji, odnosno novinari?\n„Prema dostupnim podacima iz aktivnih slučajeva pred tužilaštvima u Srbiji, češće su na meti novinari i mediji koji se kritički odnose prema vlasti ili otkrivaju različite koruptivne afere i nepravilnosti u sistemu. Najčešće su u pitanju istraživački i novinari online portala i elektronskih medija. Kod ovih medija i novinara vidljiv je kontinuitet u napadima. Međutim, nisu pošteđeni ni oni mediji koji se u javnosti smatraju bliskim vlastima. U ovom slučaju su češće u pitanju štampani mediji – tabloidi, nego elektronski i online mediji.\nPosebno zabrinjavaju slučajevi napada na novinare lokalnih medija i portala, o čemu se ne zna dovoljno na nacionalnom nivou, kao i slučajevi krivičnih dela koja se ponavljaju prema istim osobama. Samo protiv jednog novinara, člana NDNV-a, registrovano je osam aktivnih slučajeva pred tužilaštvom u posmatranom periodu. To ukazuje na sistemske napade na novinare, što bi trebalo uzeti u obzir pri proceni rizika za njihovu bezbednost.“\nDa li su među potencijalnim napadačima neretko i predstavnici vlasti?\n„Ovaj podatak nije bilo moguće dobiti analizom s obzirom na to da zvanične evidencije ne obuhvataju podatke o učiniocima krivičnih dela, dok su u pravnosnažnim presudama koje smo analizirali lični podaci učinilaca bili sakriveni, zbog zaštite podataka o ličnosti.\nMilan Jovanović Foto: Tanja Milovanović/Nova.rs\nJavnosti je poznato da su u dva najdrastičnija slučaja napada na život, telo i imovinu novinara (ubistvo Slavka Ćuruvije i paljenje kuće Milana Jovanovića) predstavnici vlasti i državnih organa igrali ključnu ulogu u izvršenju krivičnog dela.“\nDa li smatrate da bi trebalo uvesti krivično delo napad na novinare (zbog brojnih napada u proteklim godinama dobili smo krivično delo napad na advokate)?\n„Nesumnjivo je da krivično-pravni sistem zaštite novinara treba unaprediti i izmenama obuhvatiti sve oblike pritisaka i ponašanja koja ugrožavaju bezbednost novinara koji trenutnim zakonskim rešenjima nisu obuhvaćeni. Zaštiti bi svakako više doprinelo efikasnije postupanje državnih organa na osnovu postojećih zakonskih odredbi jer je zaključeno da se najveći broj slučajeva ne rešava sudskom odlukom, već odbačajem krivične prijave od strane tužilaštva. Od 105 konačno rešenih slučajeva od 2017 do 2020 godine, oko 70% je rešeno odbačajem krivične prijave, 6% slučajeva odlaganjem krivičnog gonjenja, oko 20% sudskom odlukom i 4% je rešeno na drugi način.\n„Pitanje novih zakonskih rešenja za efikasniju zaštitu novinara i medijskih radnika, pre svega izmene Krivičnog zakonika i Zakonika o krivičnom postupku otvoreno je u okviru različitih platformi i radnih grupa i u narednom periodu očekujemo opširnu i konstruktivnu diskusiju na ovu temu.“\nDa li se dešavalo da potencijalni napadači ponove krivično delo?\n„Pitanje je svakako zanimljivo, ali odgovor nije moguće dati na osnovu analiziranih podataka, jer, kako je ranije napomenuto podaci o učiniocima krivičnih dela nisu dostupni. Sa druge strane, analizom aktivnih predmeta pred tužilaštvom kojih je do kraja 2020. godine bilo 99 za posmatrani period, došlo se do zaključka da u skoro polovini aktivnih predmeta prijavljenih krivičnih dela učinjenih na štetu novinara i medijskih radnika, učinioci još uvek nisu otkriveni, odnosno predmeti se vode u upisnicima tužilaštva za nepoznate učinioce.“\nhronikaistraživanjenapadi na novinare


Omogućene preliminarne narudžbe nove generacije "kupre TCR" - Serbiaring\nOmogućene preliminarne narudžbe nove generacije “kupre TCR”\nDecember 21, 2019 Aleksandar Babić TCR, Vesti 0\nDruga generacija “kupre TCR” pojaviće se iduće godine na autodromima širom sveta, a zainteresovani klijenti već sada je mogu preliminarno naručiti na odgovarajućoj onlajn platformi.\nOvakav komercijalni pristup je premijera i inovacija u svetu turing trkanja.\nPun naziv automobila treba da glasi “kupra leon kompetision”, a u odnosu na odlazeću generaciju doživeo je poboljšanja na karoseriji, u rasporedu masa i aerodinamici.\nNajnoviji TCR trkački auto iz Martorela biće zasnovan na sledećoj generaciji “kupre leon”, koja će se takođe pojaviti 2020, što je demonstriracija povezanosti serijskih i takmičarskih automobila kuće. Svetska premijera nove (četvrte) generacije putničkog “seat leona”, baznog modela za “kupru leon”, zakazana je za 28. januar.\nDa bi buduće mušterije Kupre najavile svoje interesovanje za kupovinu novog trkačkog automobila, potrebno je da se registruju na platformi https://prebooking.cupraofficial.com. Isporuke će biti vršene isključivo u novom sedištu Kupre, počev od aprila 2020.\nDolazeći takmičarski model imaće novu karoseriju poboljšane aerodinamičke efikasnosti, unapređene i olakšane komponente vešanja, poboljšanu distribuciju masa i robustniji menjač.\nPoboljšane su i performanse dvolitarskog turbo motora, a opisujući elektroniku, iz Kupre saopštavaju da je njena arhitektonika sada lakša, robustnija, modularna i prilagodljivija.\nSudeći prema najavama, ako je prethodna “kupra” po prirodi bila derivat kup modela, nova generacija TCR trkača iz Martorela treba da je predstavlja punokrvni trkački automobil s ambicijama apsolutno usredsređenim na pistu.\nRazvoj “kupre leon kompetision” nalazi se u završnoj fazi, testovi su započeli u oktobru, a probne sesije već su vožene u Španiji, Portugalu i Italiji.\nOdlazeća “kupra TCR” učestvovala je u više od 160 trka na globalnom, kontinentalnom i nacionalnom nivou i zabeležila je 70 pobeda.\nKao primer njenih performansi, Španci pominju bilans Mikela Askone u Svetskom kupu turing automobila (top 6 plasman u generalnom jedna pobeda i još četiri podijuma). Auto je stigao do vozačke i timske titule u TCR Italija, kao i do najsjajnijeg odličja u TCR Trofeju Istočna Evropa.\n“Kupra je oduvek imala pionirsku ulogu u svetu auto-sporta”, istakao je Haime Puđ, direktor Kupra rejsinga. “Mi smo razvili prvu TCR platformu, a prošle godine smo predstavili prvi stoprocentno električni turing auto, “kupru e-rejser”, kojim pokazujemo da želimo da budemo referenca u trkačkom svetu, ali smo napravili i iskorak u kompanijskoj komercijalnoj strategiji električne mobilnosti.”\nGudjir postao novi snabdevač guma za WTCR


Vesti online / Srpski informativni portal / Da li je rezolucija o Srebrenici udar na Dodika i Srpsku?\nDa li je rezolucija o Srebrenici udar na Dodika i Srpsku?\nSrpska neće prihvatiti rezoluciju koja predstavlja udar na njenu stabilnsot i predsednika Dodika\n- Svi koji su predlagači takvih rezolucija moraju da vode računa kakve će to prilike ili neprilike prouzrokovati u državi na koju se odnose - rekla je Cvijanović, prenosi RTRS.\nAmbasador Velike Britanije u BiH Edvard Ferguson potvrdio je da Ujedinjeno Kraljevstvo predvodi proces izrade nacrta rezolucije Saveta bezbednosti UN kojom će biti obeleženo 20 godina od zločina u Srebrenici, saopštava Ambasada.\nSadržaj još uvek nije dogovoren\n- Tačan sadržaj rezolucije se još uvek dogovara sa partnerima, ali nadamo se da će se njom odati počast žrtvama genocida u Srebrenici i svima onima koji su patili na svim stranama u ratu, te da će ohrabriti dalje korake ka pomirenju i boljoj budućnosti za Bosnu i Hercegovinu - piše u saopštenju britanske ambasade.\nDodao je da su u Ambasadi upoznati s izveštavanjem o tom pitanju koje je zasnovano "na lošoj informisanosti, da je još u toku dogovor sa saradnicima o tačnom sadržaju rezolucije, ali očekuju da će njome biti odata počast žrtvama genocida u Srebrenici i svima koji su patili na svim stranama u ratu, kao i da će ona ohrabriti daljnje korake ka pomirenju i boljoj budućnosti za BiH".\nNeki BiH mediji su objavili da Velika Britanija priprema rezoluciju a da su "glavne mete" Republika Srpska i njen predsednik Milorad Dodik, te da se tako priključuje SAD i Nemačkoj koje su, kako navode, već pokrenule svoje akcije za slabljenje Srpske i Dodika.\nFerguson, međutim, ističe da je "predlog rezolucije, takođe, prilika za međunarodnu zajednicu da se osvrne na lekcije iz jednog od najmračnijih trenutaka u istoriji Ujedinjenih nacija i ponovi našu odlučnost da se angažujemo na sprečavanju genocida, zločina protiv humanosti i ratnih zločina".\nRTRS podseća da i Predstavnički dom Parlamentarne skupštine BiH treba u sredu da razmatra predlog rezolucije o Srebrenici, čiji su predlagači poslanici iz bošnjačkih stranaka.\nBritanija i SAD spremaju rezoluciju o Srebrenici\nPredsednik Narodne skupštine Republike Srpske Nedeljko Čubrilović rekao je da je stvar parlamenta BiH kako će se na sutrašnjoj sednici postaviti prema rezoluciji o Srebrenici, podsetivši da je stav Srpske da ne prihvata takvu rezoluciju.\nRezoluciju o Srebrenici nedavno je i Narodnoj skupštini Republike Srpske podneo potpredsednik Srpske Ramiz Salkić.


Beta 9. decembra 2020. 08:15\nVisoki komesar UN za izbeglice Filio Grandi je u saopštenju izrazio žaljenje da je svet dostigao taj „mračan medjaš“ i upozorio da će se situacija pogoršati ako „svetski zvaničnici ne zaustave ratove“.\n„Medjunarodna zajednica ne uspeva da sačuva mir“, rekao je Grandi i ukazao da su prisilna raseljavanja udvostručena u poslednjoj deceniji.\n„Postojeći i novi sukobi kao i novi korona virus imali su dramatične posledice na njihov život 2020. godine“, naveo je UNHCR u saopštenju.\nUprkos urgentnom pozivu koji je generalni sekretar UN uputio u martu za uspostavljanje svetskog primirja tokom pandemije, sukobi i progoni su nastavljeni, navela je ta organizacija UN.\nU izveštaju se navodi da su neke mere donete da se zaustavi širenje kovida19 otežale izbeglicama dolazak do bezbednih mesta.


Talibani ubili komandanata Dostumove milicije\nTanjug 6. avgusta 2021. 12:13\nKABUL – Talibani su danas pojačali sukobe sa vladinim snagama, a njihov cilj je bila milicija Abdula Rašida Dostuma koja sarađuje sa vlastima u Kabulu, čime se produžava njihova višemesečna ofanziva u avganistanskim pokrajinama.\nVlasti su danas potvrdile da je, u blizini grada Šebergana, ubijeno najmanje 10 avganistanskih vojnika, kao i komandant naoružanih pripadnika Dostumove milicije, koju čine Uzbeci iz Avganistana.\n„Talibani su ove nedelje izveli oružane napade na periferiji Šebergana i tokom teških sukoba ubijen je komandant provladinih snaga milicije lojalan Dostomu“, saopštio je vladin zvaničnik Abdul Kader Malia, prenosi Rojters.\nTalibani, koji se bore za ponovno uspostavljanje vlasti, nakon što su ih 2001. godine zbacile snage predvođene SAD, pojačale su svoju kampanju kako bi porazile vladu koju podržava Vašington, jer američke snage završavaju povlačenje iz ove zemlje nakon 20 godina.\nTalibani i avganistanska vojska vode već dve nedelje žestoke borbe za grad Laškar Gah, prestonicu provincije Helmand, a Ujedinjene nacije su ove nedelje saopštile da se duboko zabrinute zbog bezbednosti desetina hiljada ljudi zarobljenih u ovom gradu.\nPoslednjih meseci talibani su stekli kontrolu nad desetinama okruga i više provincija na severu zemlje.\nSud Novog Zelanda traži mentalnu procenu majke koja je ubila…


Apple poboljšava uslove rada u Kini, glavobolja za ostale poslodavce - Biznis i Finansije\nHome\tVestiBiznis & Finansije\tApple poboljšava uslove rada u Kini, glavobolja za ostale poslodavce\nApple poboljšava uslove rada u Kini, glavobolja za ostale poslodavce\nProizvođači jeftine obuće, igračaka i ostale robe u Kini susreću se sa novim poteškoćama pošto su Apple i njegov najveći partner na kineskom tlu Foxconn odlučili da poboljšaju uslove rada i povećaju plate tamošnjim radnicima.\nRukovodioci Apple-a u Kini saopštili su da će, zbog daljeg širenja svog poslovanja i poboljšanja uslova proizvodnje, značajno poboljšati uslove rada, smanjiti dužinu smene, povećati plate, ali i zaposliti veliki broj novih radnika upravo zato što je smanjeno radno vreme. Ova kompanija stiče značajan profit i ovakva vrsta ulaganja ne bi trebalo da utiče na povećanje cena krajnjih cena njenih proizvoda. Ipak, ovakva mera u velikoj meri utiče na poslovanje lokalnih proizvođača.\nKao posledica nove politike, region Šenžena, jedne od najvećih industrijskih oblasti u Kini povećao je obavezni minimalac za 13,6% u februaru.Industrija obuće, odeće i igračaka pretrpeće velike gubitke zato što će radnici sada tražiti bolje uslove na svojim radnim mestima, pa poznavaoci prilika u Kini predviđaju da će uskoro doći kraj jeftinoj radnoj snazi i robi koja dolazi iz ove zemlje. Moguće je i da, kao nadoknadu za povećanu cenu rada, kineske kompanije uskoro počnu da pokrivaju povećane troškove na račun nabalja sirovina lošijeh kvaliteta, upozoravaju stručnjaci.


”Gasprom” započeo izgradnju morske deonice ”Turskog toka” - Ekonomija\nNaslovna / Ekonomija / ”Gasprom” započeo izgradnju morske deonice ”Turskog toka”\n”Gasprom” započeo izgradnju morske deonice ”Turskog toka”\nU Crnom moru je startovala izgradnja morske deonice gasovoda ”Turski tok”. Кako stoji u saopštenju ”Gasproma”, postavljanje cevi vrši brod Audacia kompanije Allseas. Ovaj brod će se koristiti i za postavljanje cevi sa obale preko mikrotunela, piše Life.\nIstiče se da će novu maršrutu za uvoz ruskog gasa turski i evropski potrošači dobiti već krajem 2019. godine.\nDa podsetimo da je ”Turski tok” projekat izvoznog gasovoda iz Rusije u Tursku. Njagova prva linija će biti namenjena turskom tržištu, druga zemljama Južne i Jugoistočne Evrope. Кapacitet svake linije je 15,75 milijardi kubnih metara gasa godišnje.


Moguće krivične prijave protiv odgovornih u Vladi i Ministarstvu finansija – ASinfo Portal\nBANJALUKA – Priređivači igara na sreću okupljeni u Udruženju za priređivanje igara na sreću Republike Srpske (UPIS RS) razmatraju podnošenje krivičnih prijava protiv odgovornih u Vladi, Ministarstvu finansija Republike Srpske i Republičkoj upravi za igre na sreću zbog nezakonitosti vezanih za osnivanje i rad preduzeća „Elektronska video lutrija (EVL)“, saznaje portal CAPITAL.\n„EVL“ je preduzeće koje se bavi priređivanjem elektronskih igara na sreću a koje su osnovali „Lutrija Republike Srpske“ i njen partner „Casinos Austria VLT AG“ iz Švajcarske.\nMeđutim, kako se ispostavilo ta saradnja je zasnovana na neustavnim i nezakonitim osnovama, što je potvrdio i Ustavni sud, ali izvršna vlast u Srpskoj uporno odbija postupiti po presudi.\nPriređivači igara na sreću kažu da razmatraju podnošenje prijava protiv najodgovornijih lica u Vladi, ministarstvu finansija i Upravi za igre na sreću zbog sumnje u izvršenje krivičnih djela zloupotrebe službenog položaja i nesavjesnog poslovanja, a za što su predviđene višegodišnje zatvorske kazne.\nSmatraju da sve dosadašnje presude ukazuju na to da je u ovom poslu bilo brojnih nezakonitosti, međutim i pored tih presuda institucije Republike Srpske ne rade ništa kako bi ispravile.\nPrema poslednjim njihovim potezima, umjesto da ispravljaju greške, čini se da se čine sve da se strani partner ostavi u poslu.\nPriređivači kažu da nema svrhe da građani iz budžeta plaću kaznu za nezakonit rad odgovornih u institucijama, koji će sigurno biti dokazan, te da posljedice svojih odluka treba da snose lično oni koji su odgovorni.\nTužba već podnesena\nInače, „Lutrija Republike Srpske“ preko tendera donijela nezakonitu Odluku kojim je kompaniju iz Švajcarske izabrala za svog partnera, a koju je sud kasnije poništio.\nUPIS RS je zajedno sa kolegama iz organizacije ALPIS tražio od Okružnog privrednog suda u Banjaluci da poništi Ugovor o osnivanju preduzeća „Elektronska video lutrija“ (EVL) te da se ono zatim izbriše iz privrednog registra.\n„S obzirom na činjenicu da je Odluka o izboru najboljeg ponuđača za osnivanje zajedničkog privrednog društva za priređivanje igara na sreću poništena od strane Okružnog privrednog suda navedeni akt više ne egzistira u pravnom poretku, te kao takav ne stvara bilo kakva prava i obaveze te se smatra nepostojećim“, navodi se u tužbi o kojoj je portal CAPITAL pisao.\nPodsjećamo, o tome kako ministrica Zora Vidović na sve načine pokušava firmu iz Švajcarske zadržati kao partnera „Lutrije“ portal CAPITAL je pisao prije nekoliko mjeseci u tekstu „Zora Vidović spriječila „Lutriju“ da ugasi nezakonito preduzeće“.\nTagovi: EVLkrivicne prijaveUPIS RS


Tanjug 15. januara 2022. 19:26\nPODGORICA – Za Mitorpoliju crnogorsko primorsu je neprihvatljivo da se litije u Crnoj Gori naknadno stranački obeležavaju kao što je to učinjeno prikazivanjem filma „Branili smo svetinje“ i poručuju, ne želeći, kažu, da umanje bilo čiji doprinos, pa ni „gospode političara“, da je narod hteo da vidi na čelu litija svoje vladike i sveštenike.\nNa tv kanalima u Crnoj Gori i Srbiji je pre tri dana prikazan pomenuti film čiji je autor Savez Srba iz Crne Gore, u kojem su većina sagovornika političari.\nIz MCP ističu da je jedan od ključnih razloga uspeha litija u tome što, kako kažu, „nisu dozvolili da se one stranački ili partijski obeležavaju i što su one bile i ostale crkveni, svetoduhovski i svenarodni događaj“.\nNa litijama su, podsećaju, bili zajedno lideri i pripadnici različitih stranaka i na častim je, kažu, to što su ostajući verni svojim strankama i partijama, dali prednost svenarodnom jedinstvu i na taj način dali svoj veliki doprinos neospornom uspehu litija.\nLitije su, navode, „podigle i objedinile pravoslavne hrišćane u Crnoj Gori u vreme posle izglasavanja anticivilizacijskog Zakona o slobodi veroispovesti“.\nPoručuju, međutim, da karakter litija nije dobro poistovećivati sa drugim narodnim okupljanjima, posebno ne sa stranačkim ili staleškim.\n„Srbi i Crnogorci u tom sveštenom hodu obrisali različite podele i podozrenja među sobom, izmirili se i objedinili oko imena Božjeg i svojih svetinja…“, poručuje se, između ostalog, u saopštenju Mitropolije crnogorsko primorske.


Medvedi i vukovi - Jasmina Lukač - Dnevni list Danas\nPočetna » Kolumna » Medvedi i vukovi\nSmatra se da Vučić najviše zazire od makedonskog scenarija gubljenja vlasti.\n0Piše: Jasmina Lukač 20. oktobra 2020. 14.15\nAli, najmanje godinu i po dana, otkad je tokom protestnog proleća 2019. održan prvi skup žena SNS-a koje su mu uputile toplu podršku, Vučić se sprema i za beloruski scenario.\nUkoliko bi Vučiću neka srpska Svetlana Tihanovska bila protivkandidat na izborima, ako mu demonstranti 2022. na ulici ne bi priznavali pobedu, on će im suprotstaviti SNS premijerku i ministarke.\nOtuda bi voleo 50 odsto žena u vladi, stoga daje drugi mandat „žestoko borbenoj“ Ani Brnabić koja se nije „dodvorala ni domaćim ni stranim centrima moći“.\nJezikom šahovske igre, Vučić štiti kralja, odnosno svoju političku moć, sa više od jedne kraljice, verovatno uživajući u teorijskoj verovatnoći da, pošto su njegove figure i tabla, može da ih ima i svih devet.\nAli, da li su zaista?\nDa li mu se kraljice samo priviđaju iako su ustvari obični pešaci koje je naciljao lovac, sa linije koju Vučić jednostavno previđa?\nZbog te mogućnosti mnogo je i prikrivene i otvorene nervoze, u kojoj više niko u establišmentu nije siguran šta je obična budalaština, a šta sofisticirana zavera.\nTako se dnevni tabloid preko koga se u javnost puštaju glavni politički spinovi dohvatio da upoređuje Đilasovu tetovažu medveda na santi leda i logo u obliku medveda političkog udruženja njegovog kuma Đorđevića.\nGotovo da hoće da navede na nivo priče da vukove (vučiće) mogu da pobede samo medvedi.\nU geopolitičkom čitanju – da bez određene uloge Rusije, čiji je simbol medved, nema promene vlasti u Srbiji.\nPutin je u jednom od intervjua izjavio da su sve balkanske države nesamostalne i da ne vode suverenu politiku.\nAli, to isto važi i za rusko prisustvo na Balkanu – ono već dugo nije samostalno već postoji samo u sadejstvu sa nekom zapadnom silom.\nUkoliko zapadna ponuda bude glasila – izvestan rast ili održavanje tog uticaja u zamenu za pomoć pri smenjivanju Vučića s vlasti, šta mislite da će biti logičan odgovor?\nI koliko malo će biti potrebno?\nJer, na vrhuncu zimskih demonstracija 17. januara 2019. kada je Putin ispred Hrama svetog Save rekao „spasibo za družbu“, to nije bilo radi obeshrabrenja opozicionih pristalica.\nVeć radi ubeđivanja SNS partijske vojske u to da je sve u redu. I da svake subote hiljade ljudi demonstrira po Beogradu i drugim gradovima, zato što „finansijski podmazana tajkunska umišljena elita hoće iz interesa da smeni legalnu i legitimnu Vučićevu vlast“.\nŠta ako 2022. Vučiću izbije postizborna kriza i ne dođe Putin da kaže opet barem dve reči?\nŠta ako su u pravu uticajni tviteraši koji kažu da je i Lukašenko slao lobistima u Brisel redovne isplate novca, do samo pre mesec dana, dok mu se nije desila „ženska revolucija“, i da su isti ti isplaćeni savetnici sada lobisti da mu se uvedu sankcije?\nI zalažu se za to da ne bude priznat kao predsednik?\nZapadne sankcije, demonstranti na ulicama i vođa otpora prepoznat kao žrtva bilo zato što je žensko, zato što je kao autsajder uzeo mnogo glasova, zato što je pravoslavni monah, ili zato što je utamničen, ili jednostavno samo mlad i smeo, to je ono što Vučić po svaku cenu hoće da izbegne 2022.\nSamo što bi onda trebalo da se „pravi mrtav“ pred medvedom, a ne da ga izaziva.


Veće oktobarske penzije u FBiH - Klix.ba\nBiH Veće oktobarske penzije u FBiH\nVeće oktobarske penzije u FBiH\n22.10.2007. u 17:13\nPenzije za oktobar bit će veće za četiri indeksna poena, odnosno za 2,684 posto u odnosu na penzije isplaćene u prethodnom mjesecu, odlučio je Upravni odbor FZ PIO/MIO. Koeficijent za isplatu penzija iznosi 1,53 pa će ovim povećanjem najniža penzija u FZ PIO/MIO biti 235,62 KM, zajamčena 315,18 KM, a najviša 1.263,94 KM koja se ne povećava već se usklađuje jedanput godišnje u januaru dok će prosječna penzija iznositi 299,88 KM.\nOvo je četvrto povećanje isplatnog koeficijenta u ovoj godini čime je znatno premašen godišnji finansijski plan kada su penzije u pitanju.\nProcjenjuje se da će oktobarsku penziju primiti 323.300 korisnika računajući i 200 vojnih penzionera koji su penzionisani po posljednjoj Vladinoj uredbi a koji će penziju primiti od dana podnošenja zahtjeva.\nZa isplatu oktobarskih penzija računajući i sve troškove potrebno je osigurati 105,664.358,00 KM.\nSjednici Upravnog odbora Federalnog zavoda za PIO/MIO prisustvovali su ministar za rad i socijalnu politiku u Vladi FBiH Perica Jelečević i pomoćnica ministra Zehra Novo.\nIsplata oktobarskih penzija počinje 1. novembra a u bankama dan ranije, saopćeno je iz Federalnog zavoda za PIO/MIO.


U Pasjanu rođeno pet beba u jednom danu - Radio Kontakt Plus\n12:58, 05.03.2021Izvor: Radio Kontakt Plus\nU Zdravstvenom centru Gnjilane-Šilovo, sa privremenim sedištem u Pasjanu, juče je rođeno pet beba, što je rekord od 2015. godine kada je ovo porodilište otvoreno.\nNa svet su došla tri dečaka i dve devojčice i to sa teritorije Кosovskog Pomoravlja - Кlokot, Gornje Кusce, Mozgovo, Zebince i Ropotovo, saopšteno je iz Kancelarije za KiM.\nDirektor ovog Zdravstvenog centra, dr Zoran Perić, kaže da su bebe na svet došle juče u periodu od 16 do 21 čas i da se sve bebe i njihove majke osećaju odlično.\n“Do sada smo držali rekord sa četiri rođene bebe u jednom danu, a sada smo taj broj nadmašili, na šta smo veoma smo ponosni. Četiri bebe rođene su prirodnim putem, a peta carskim rezom. Dan pre toga imali smo još jedan porođaj i svi su odličnog zdravstvenog stanja”, kaže dr Perić.\nNapominje da je od 2015. godine, kada je ovo porodilište otvoreno, u njemu rođeno više od 700 beba.\n“To ne bi bilo moguće da nismo dobili jedno moderno porodilište, opremljeno najsavremenijim aparatima koji su poslednja reč tehnike, a koje nam je obezbedila Vlada Republike Srbije preko naše Кancelarije za Кosovo i Metohiju. Naravno, velika je zasluga i našeg medicinskog kadra.”\nKako ističe, prošle godine, u jeku pandemije korona virusa, u ovom porodilištu je rođena 141 beba, a godinu pre 140.\n“Uveren sam da ćemo ove godine te brojeve nadmašiti”, kaže dr Perić.\nOvaj Zdravstveni centar daruje svaku bebu neophodnim paketićem za prve dane novorođenčeta.\nКancelarija za Кosovo i Metohiju svaku novorođenu bebu daruje sa 10.000 dinara jednokratne pomoći da bi i na taj način podržala roditeljstvo i pronatalitetnu politiku u srpskim sredinama na Кosovu i Metohiji.\nTagovi: ZdravstvoParteš/PasjaneKancelarija za KiM